Infinix Melancar Hot 10S Terbaharu Pengalaman Hiburan Telefon Pintar Yang Mengagumkan!!

Hari ini Infinix akan melancarkan Siri Hot 10S yang terbaru, peranti gaming dan hiburan yang dinanti-nantikan menjadi tambahan kepada portfolio Hot 10. Infinix Hot 10S menetapkan standard baharu untuk kuasa, inovasi dan gaya dengan menggabungkan teknologi pemprosesan yang canggih dengan prestasi bateri yang tahan lama, tiga kamera dengan pengimejan Super Nightscape dan paparan ultra-licin, yang dilengkapkan ke dalam reka bentuk menakjubkan yang diilhamkan daripada alam semula jadi.

Siri Hot 10S menampilkan perisian enjin pengoptimum Dar-link Infinix yang meningkatkan paparan grafik dan sensitiviti skrin dengan keupayaan pembelajaran sendiri algoritma AI yang meminimumkan masa lagging. Dengan lebih daripada 2.7 bilion pemain permainan mudah alih dijangka menjelang 2023, telefon pintar Hot 10S dilengkapi dengan chipset MediaTek Helio G85 untuk memenuhi permintaan yang semakin meningkat untuk pengalaman permainan yang dipertingkatkan.

Mempunyai paparan canggih HD+ 6.82″ dengan kadar segar semula 90Hz, pengguna mendapat pengalaman tontonan yang lancar apabila menonton kesan visual CGI terkini. Kadar sentuhan sampel 180Hz menyampaikan responsif yang optimum, dan pengecaman wajah intuitif untuk peranti yang lebih cepat, selamat, dan lebih mudah diguna.

Bateri yang mengagumkan ini menawarkan 76 jam masa panggilan dengan satu cas. Dipertingkatkan oleh teknologi Power Marathon penjimatan kuasa yang menyediakan kuasa tambahan 25% sebaik sahaja bateri turun kepada 5%, pemain tidak perlu lagi memikirkan tentang penutupan sebab bateri semasa bermain, atau notifikasi bateri rendah semasa panggilan video.

Buat pertama kalinya dalam portfolio HOT, Hot 10S datang dengan kamera belakang HD 48MP, kamera AI dan kamera depth 2MP dengan Flash belakang. Ciri Super Nightscape yang baharu membolehkan pengguna mengambil gambar yang mengagumkan dalam senario gelap/cahaya rendah manakala rakaman video resolusi 2K merakam video true-to-life yang sebenar.

iri Hot 10S akan dilancarkan secara eksklusif di Shopee di mana pengguna boleh ‘add to cart’ bermula hari ini, dan ia akan dijual bermula 13 Julai 2021. Siri ini boleh didapati dalam dua versi – 4GB + 64 GB dan 4GB + 128 GB, masing-masing berharga RM 499 dan RM 549. Versi standard datang dalam dua warna: 95° Hitam dan Morandi Green.

Untuk memeriahkan lagi pelancaran di kalangan peminatnya, Infinix dengan kolaborasi permainan video Mobile Legends: Bang Bang (MLBB), mencipta penutup belakang telefon bimbit edisi terhad yang diukir dengan reka bentuk MLBB serta casing telefon MLBB estetik yang didedikasikan untuk siri Hot 10S.

Dengan itu, Infinix akan mengadakan promosi eksklusif pada 13 Julai 2021 jam 3 petang melalui Shopee Live, di mana pengguna berpeluang untuk memenangi satu-satunya penutup belakang edisi terhad yang diukir dengan reka bentuk MLBB di Malaysia! Bukan itu sahaja, pelanggan juga layak untuk mendapat casing telefon MLBB estetik apabila membeli Hot 10S. *sementara stok masih ada


Zon Perbandingan : Huawei Mate 20 Pro vs Samsung Galaxy Note 9 vs iPhone XS Max

Pada tahun ini, dunia gajet banyak menyaksikan pelbagai model flagship yang diperkenalkan dalam dunia telefon pintar termasuklah Huawei Mate 20 Pro, Samsung Galaxy Note 9 dan iPhone XS Max.

Ketiga-tiga model ini adalah antara telefon pintar yang dilengkapi teknologi tercanggih masa kini yang dihasilkan oleh tiga pengeluar terkemuka dunia. Pun begitu, setiap model tersebut mempunyai kelebihan dan ciri istimewa tersendiri. Nak tahu? Jom semak jadual di bawah:


Maxis Tawar Biasiswa Bagi Membangunkan Pemimpin Teknologi & Inovasi Masa Depan

Maxis dengan bangga mengumumkan penganugerahan biasiswa kepada 15 individu cemerlang dan layak untuk menyokong aspirasi akademik mereka. Ini berikutan pelancaran tiga biasiswa baru Maxis pada bulan Julai yang lalu.

Penerima biasiswa yang diumumkan di majlis maya semalam adalah:

Setelah mendapat sambutan permohonan yang hebat, para calon menjalani proses pemilihan maya sepenuhnya secara berperingkat. Ini merangkumi penilaian yang ketat, aktiviti berkumpulan dan sesi wawancara. 15 penerima biasiswa Maxis akan mendapat akses ke pengalaman pembelajaran terbaik di universiti terkemuka yang diluluskan oleh Agensi Kelayakan Malaysia (MQA). Di samping itu, mereka akan memanfaatkan peluang latihan industri dan pekerjaan bersama Maxis untuk melancarkan kerjaya mereka ke tahap berikutnya, seterusnya memanfaatkan keperluan yang semakin meningkat untuk kumpulan bakat teknologi dan inovasi di sektor ICT dan perniagaan.

Maxis telah menganugerahkan biasiswa sejak 2006 dengan menawarkan peluang kepada pelajar yang cemerlang untuk melanjutkan pelajaran dalam pelbagai bidang mengikuti keperluan semasa.

Untuk memastikan rakyat sentiasa bersedia untuk masa depan, program pelatih biasiswa dan pengurusan Maxis memberi tumpuan kepada bakat muda dengan kemahiran dan sikap yang positif. Pada bulan Julai 2019, Maxis menganjurkan Pameran Kerjaya pertamanya yang unik, termasuk sesi wawancara jenis “speed-dating” serta pelbagai pameran, seperti IoT, NB-IoT dan AI, untuk menunjukkan apa yang dimaksudkan syarikat. Pameran Kerjaya juga memberi peluang kepada pencari kerja muda untuk bertemu dengan syarikat sebagai bakal majikan.


Fungsi Ala-Ala Stories Muncul Pula Untuk WhatsApp

Fungsi Story, iaitu siaran video pendek yang boleh ditonton dalam tetingkap masa terhad pada mulanya diperkenalkan oleh Snapchat. Selepas Instagram memperkenalkan fungsi yang serupa, Facebook mengikut jejak langkah yang sama. Namun ia tidak berakhir di situ, satu lagi platform sosial milik Facebook baru sahaja memperkenalkan fungsi ini.

Bersempena ulang tahun WhatsApp ke-8 pada 24 Februari ini, WhatsApp akan melancarkan kemas kini yang membawakan fungsi Status kepada semua penggunanya. Fungsi Status terbaru ini membolehkan anda berkongsi gambar dan video kepada kenalan. WhatsApp juga menjamin keselamtan media yang dikongsikan, kerana mereka mengimplementasi sistem sekuriti inkripsi end-to-end.

Buat masa kini, kemas kini yang membawakan fungsi Status masih belum tiba ke mana-mana peranti kami. Kami akan berikan perkembangan semasa jika ianya sudah siap sedia dimuat turun pengguna di Malaysia.


Adakah Ini Sekeping Kaca Atau Xiaomi Mi Mix 2?

Pada tahun 2016, Xiaomi telah memulakan pembinaan telefon pintar dengan rekaan hampir tiada bingkai. Peranti itu telah dikomersialkan di serata dunia, termasuk Malaysia. Kehadirannya juga agak memeranjatkan kerana ia adalah keluaran syarikat dari China dan bukannya seperti syarikat-syarikat besar yang lain.

Setelah hampir setahun ia dipasarkan, kini generasi kedua pula akan diperkenalkan tidak lama lagi. Video teaser yang disebarkan oleh pereka asal Mi Mix, Philippe Starck di Facebooknya memaparkan Xiaomi Mi Mix 2 akan hadir dengan rekaan yang lebih gempak dengan bingkai yang lebih nipis bersama sudut bucu yang tidak bersegi lagi.

Xiaomi Mi Mix 2 dikhabarkan akan dilengkapi cip pemproses Snapdragon 835, RAM setinggi 6GB, dan paparan jenis AMOLED. Di bahagian dagu depan dimuatkan sensor kamera 16 Megapiksel bersama bateri berkapasiti 4,500mAh. Telefon pintar canggih ini dijangka bertemu pengguna pertengahan bulan hadapan pada harga sekitar CNY4,999 kira-kira RM3,215 selepas tukaran mata wang semasa.


Gear VR Percuma Apabila Anda Beli Galaxy Note 8 Dari 21 hingga 24 September Ini

Minggu ini Samsung bakal melancarkan telefon pintar Galaxy Note 8 di Malaysia. Orang ramai boleh menyaksikan acara perasmian itu 21 September ini di Pavilion, Kuala Lumpur. Dalam masa yang sama, Samsung Malaysia juga mengadakan tawaran menarik kepada anda yang membuat pembelian ke atas peranti terbaru itu.

Oleh itu, kepada mereka yang berhasrat untuk membeli Samsung Galaxy Note 8 dari 21 September hingga 24 September depan, akan akan diberikan Samsung Gear VR bernilai RM499 secara percuma. Selain itu, pembeli juga akan menerima Samsung Screen Protection berharga RM149 dimana menawarkan gantian skrin sekiranya berlaku keretakan.

Samsung Galaxy Note 8 didatangkan dengan paparan Infinity Display bersaiz 6.3 inci bersama fungsi S-Pen. Reka bentuk bersegi yang diperbaharui ini dilengkapi dengan cip pemproses Exynos 8995 yang dijana oleh bateri sebesar 3,300mAh. Turut dibekalkan ialah memori RAM 6GB dan storan sebanyak 64GB dengan sokongan kad microSD.

Apa yang penting, kali ini Samsung menyertakan fungsi penstabilan imej optikal (OIS) di kedua-dua sensor kamera utama. Telefon kalis air ini dijual pada harga RM3,999 sebuah termasuk GST.


Kemas Kini Gmail Pada Peranti Android, Paparan Antaramuka Baharu Dan Ciri Baharu Yang Menarik

Bagi pengguna android serta pengguna Gmail, anda kini sudah boleh mengemaskini aplikasi Gmail di peranti android anda. Kemas kini yang terbaru ini menawarkan rekaan antaramuka yang baru yang mana ia menawarkan rekaan berasaskan web serta rekaan elemen material.

Menerusi kemas kini terbaru ini, ia turut menyediakan beberapa perkara baharu termasuklah pengguna boleh melihat kandungan email yang diterima tanpa perlu membuka email tersebut dan mengakses akaun email lain dengan lebih mudah.

Ia juga turut disertakan dengan ciri yang baharu seperti Smart Compose dan Smart Reply. Apa tunggu lagi, kemasi kini aplikasi Gail pada peranti android anda sekarang.


VeChain Foundation Umum Kerjasama dengan Hab Inovasi Rantaian Blok, Royal Melbourne Institute of Technology (RMIT), Mempercepat Penyelidikan Tadbir Urus Rantaian Blok

SINGAPURA, 21 Disember 2020 /PRNewswire/ — Sejak pelancaran pertamanya pada Januari 2018, program geran penyelidikan inovatif global VeChain iaitu VeResearch telah menjadi salah satu penggerak utama di sebalik kemajuan kami dalam teknologi yang berkaitan dengan rantaian blok, bekerjasama dan bersama-sama membangunkan penyelesaian dengan badan penyelidikan terkemuka global untuk peningkatan VeChainThor serta kemajuan seluruh industri rantaian blok.

Dengan matlamat untuk mengintegrasikan rantaian blok ke dalam semua jenis kaedah menjalankan perniagaan yang baharu di seluruh dunia, VeChain Foundation dengan bangganya mengumumkan bahawa Hab Inovasi Rantaian Blok, Royal Melbourne Institute of Technology (RMIT) telah menyertai program VeResearch untuk menangani isu-isu seperti tadbir urus dan rintangan teknologi lain yang dihadapi oleh industri ini.

VeChain & Hab Inovasi Rantaian Blok RMIT: Sebuah Kerjasama Bertaraf Dunia

Hab Inovasi Rantaian Blok RMIT ialah pusat penyelidikan yang pertama di dunia yang menumpukan pada aspek sains sosial rantaian blok dan menyatukan pasukan pakar ekonomi dan para penyelidik sains sosial bertaraf dunia. Badan ini terdiri daripada ramai penyelidik profesional yang memberi tumpuan kepada kemungkinan dan cabaran institusi terhadap penggunaan rantaian blok dalam pelbagai bidang seperti pematuhan, ekonomi dan penjagaan kesihatan.

Bekerjasama rapat dengan ketua VeResearch, Ketua Saintis Dr. Peter Zhou dan Penyelidik Kanan Rantaian Blok VeChain Dr. Zhijie Ren, kumpulan ini berhasrat untuk meningkatkan kajian semasa tentang model tadbir urus rantaian blok dan mempercepatkan penstandardan konsensus tadbir urus rantaian blok.

Usaha kerjasama ini pada permulaannya akan menumpukan pada pembangunan kerangka kerja untuk menilai dan membandingkan sistem tadbir urus rantaian blok awam. Secara khususnya, pasukan ini akan mengembangkan pemahaman teori tentang keseimbangan dan dimensi desentralisasi untuk rantaian blok awam. Berdasarkan pada kerangka kerja, langkah seterusnya untuk kajian ini ialah dengan merancang model tadbir urus untuk memberi insentif yang lebih baik kepada para pemegang taruh bagi menyertai proses tadbir urus ini dan seterusnya menggunakan penyelidikan ini untuk mempromosikan penggunaan rantaian blok secara besar-besaran.

Konsensus Tadbir Urus Rantaian Blok: Kunci Kepada Penggunaan Perusahaan Secara Besar-besaran

Sebagai matlamat jangka panjang penyelidikan, pasukan penyelidik bersama ini akan menyelidik model tadbir urus yang sesuai untuk perusahaan, yang berkaitan dengan masa depan persekitaran kawal selia dan kesediaan perusahaan individu. Kerjasama ini semakin mengukuhkan peranan VeChain sebagai pengarak standard rantaian blok awam dan penyebab kepada peningkatan penggunaan rantaian blok secara besar-besaran bagi kerajaan, perusahaan dan kemudahan penyelidikan pendidikan.

Dr. Peter menekankan bahawa, “Tadbir urus rantaian blok memainkan peranan penting dalam mengembangkan ekosistem rantaian blok yang sihat dan lestari. Kerjasama penyelidikan ini akan merungkai beberapa persoalan yang paling penting dan asas tentang tadbir urus rantaian blok dan menyumbang kepada pertumbuhan jangka panjang ekosistem VeChain serta mencapai matlamat kami untuk penggunaannya secara besar-besaran.”

Dr Chris Berg, Pengarah Bersama Hab Inovasi Rantaian Blok RMIT, mengulas, “Kami teruja dapat bekerjasama dengan VeChain dalam penerokaan dan penyelidikan model tadbir urus untuk rantaian blok awam. Melalui penyelidikan penting ini, kami berharap dapat membangunkan teori umum tentang tadbir urus rantaian blok yang menyumbang kepada ekosistem VeChain dan memberi manfaat kepada komuniti rantaian blok yang lebih luas”.

VeResearch meneruskan misinya untuk membangunkan program geran global yang melibatkan penyelidikan dengan komuniti akademik dan menyumbang dalam merangka tindak balas praktikal tahap tinggi terhadap cabaran industri. Program ini telah bekerjasama dengan pelbagai badan akademik berprofil tinggi seperti Michigan State University, University of Oxford, Dartmouth College, Tsinghua University, dan South China Normal University merangkumi penyelidikan dalam pelbagai bidang seperti konsensus rantaian blok, ekonomi token, ramalan pasaran mata wang kripto, keselamatan kontrak pintar, reka bentuk ekosistem berdasarkan rantaian blok dan banyak lagi.

Tentang Hab Inovasi Rantaian Blok RMIT

Universiti RMIT, yang berpusat di Melbourne, Australia, terkenal dengan penyelidikan terkini yang melibatkan perniagaan dan teknologi. Hab Inovasi Rantaian Blok RMIT ialah pusat penyelidikan pertama di dunia yang menerokai aspek sains sosial dalam rantaian blok

Hab Inovasi Rantaian Blok RMIT merupakan pasukan penyelidik yang terdiri daripada pelbagai disiplin iaitu ekonomi, ekonomi politik, teori organisasi, undang-undang, sosiologi, politik dan komunikasi. Hab ini  berusaha mengembangkan pemahaman yang lebih mendalam tentang ekonomi kripto, strategi perniagaan dan penyesuaian terhadap teknologi rantaian blok, merancang ekonomi rantaian blok serta mengenal pasti cabaran polisi awam yang akan menghalang atau mempercepat revolusi ekonomi ini.

Dilancarkan pada tahun 2015, VeChain Foundation telah gigih berusaha untuk menghubungkan teknologi rantaian blok dengan dunia nyata. Evolusi VeChainThor terus mempercepatkan fasa peralihan daripada platform rangkaian konsortium kepada rantaian blok awam terbaik yang menggunakan konsensus Proof of Authority, menyerlahkan ciri teknikal, struktur tadbir urus dan model ekonomi yang canggih.

Sebagai penggerak ekosistem, misi VeChain adalah untuk memperkasakan para pembangun melalui pembangunan kaedah yang dapat menghilangkan rintangan penggunaan secara sistematik. Melalui pembangunan rangkaian kaedah inovatif seperti urus niaga pelbagai tugas dan penugasan yuran, VeChain telah berjaya mengurangkan halangan kemasukan perniagaan dan pembangun secara ketara.

VeChainThor telah diterapkan dalam pelbagai kegunaan merangkumi Walmart China, Bayer China, BMW Group, BYD Auto, H&M Group, Shanghai Gas, LVMH, D.I.G, ASI Group dan banyak lagi.

Keywords: Banking/Financial Service Computer/Electronics Education Higher Education Joint ventures Blockchain Financial Technology


Pembelajaran Interaktif Menerusi Aplikasi Pandai!!!

Pada ketika ini, pelajar-pelajar sekolah sedang mengalami musim peperiksaan justeru pembelajaran interaktif sangat membantu. Salah satu aplikasi yang ditawarkan adalah ‘Pandai’.

Menariknya, aplikasi Pandai ini menyediakan topik pembelajaran daripada sekolah rendah sehinggalah sekolah menengah. Terdapat juga kuiz yang boleh dijawab oleh pelajar.

Apa yang pasti, ia menawarkan topik pembelajaran yang telah ditetapkan oleh Kementerian Pendidikan.

Aplikasi ini masih di peringkat awal dan kandungan adalah terhad. Bagi yang berminat boleh memuat turun di Sini.


Peranti Xtraordinary : HONOR 9X Bakal Menjelang

Siapa yang berminat menjadi orang pertama mencuba HONOR 9X?! Masih tinggal tak sampai 10 hari lagi tarikh penutup untuk mendaftar. Ketahui lebih lanjut di pautan INI.

Hari ini pihak HONOR Malaysia secara rasminya telah berkongsi kehadiran peranti Xtraordinary – HONOR 9X ke pasaran tempatan dalam jangka masa pendek ini.

Menurut gambar acah yang dikongsikan, diperlihatkan HONOR 9X akan lebih memfokuskan pada ciri penggambaran selain prestasi dalaman yang sentiasa berkuasa, yang mana kamera swafoto akan menggunakan rekaan jenis pop-up.

Buat masa kini hanya nantikan pelancaran rasmi dari HONOR Malaysia.


Kenyataan Media: Pengunaan Platform  Android dalam Peranti Huawei

Susulan dengan berita mengenai HUAWEI disekat dari menggunakan perkhidmatan Google, pihak HUAWEI telah mengeluarkan kenyataan media seperti berikut:

Sebagai salah satu rakan kongsi utama Android, Huawei seringkali memberi sumbangan yang konsisten terhadap perkembangan dan pertumbuhan Android, di samping bekerjasama rapat dengan mereka untuk membina dan membangunkan ekosistem yang memberi manfaat kepada industri dan pengguna telefon pintar.

Huawei akan pastikan ciri-ciri keselamatan dalam setiap telefon pintar sedia ada Huawei dan HONOR akan terus dikemaskini seadanya.

Kami komited untuk terus membina ekosistem perisian yang selamat dan ampuh untuk memberikan pengalaman telefon pintar terbaik kepada semua pengguna di seluruh dunia.


Jam Pintar Fitbit Versa Berharga RM990 Dilancarkan di Malaysia

Fitbit yang terkenal dengan penawaran jam boleh pakai dunia kali ini melancarkan produk terbaru iaitu Fitbit Versa ke pasaran Malaysia. Peranti ini akan berada di bilik pameran Harvey Norman, All IT Hypermarket, AONE Plus, Best Denki, Timekeeper, Thunder Match Technology dan Lazada tidak lama lagi.

Fitbit Versa merupakan jam pintar yang boleh memantau kesihatan dan aktiviti kecergasan. Ia dilengkapi sensor degupan jantung serta GPS yang mampu menyokong penggunaan dalam keadaan hujan ataupun di dalam air pada kedalaman sehingga 50 meter. Bukan setakat itu, ia juga boleh dijadikan sebagai alat untuk membuat pembayaran tanpa tunai, memainkan lagu, memaparkan notifikasi, dan memainkan aplikasi popular. Pengguna juga boleh mengubah antaramuka mengikut gaya hidup tersendiri menerusi aplikasi galeri yang disediakan.

Fitbit Versa sesuai digayakan oleh semua lapisan masyarakat tidak kira mereka yang bekerja di pejabat ataupun seorang atlet sukan. Ia secara umumnya dapat membantu pengguna memastikan diri sentiasa dalam keadaan cergas dan sihat. Peranti boleh pakai ini mampu memberikan waktu penggunaan sehingga 4 hari dengan sekali pengecasan penuh.

Lebih menarik, Fitbit turut mengumumkan penjejak kesihatan khas untuk pengguna wanita, di mana jam tangan pintar ini membantu wanita menjejak kitaran haid mereka. Penjejak kesihatan ini tersedia untuk Fitbit Versa dan Fitbit Ionic apabila anda menggunakan aplikasi Fitbit bermula Mei 2018 ini.

Fitbit Versa akan mula dipasarkan pada suku kedua 2018 dengan harga RM990 seunit. Sebuah lagi model Fitbit Versa Edisi Khas pula berharga RM 1,120 seunit dan pelbagai aksesori boleh dibeli dengan harga dari RM130 sehingga RM420 di wakil penjual sah yang terpilih.


TikTok Memperkenalkan #MYFoodie – Khas Buat Pencinta Makanan !!!!

TikTok, destinasi utama untuk video mudah alih bentuk pendek, telah memperkenalkan hashtag #MYFoodie baru untuk membolehkan rakyat Malaysia berkongsi minat mereka terhadap makanan di platform dan membuktikan sekali lagi mengapa Malaysia adalah salah satu destinasi makanan terbaik di dunia.

Di bawah hashtag #MYFoodie, pencipta TikTok digalakkan untuk berkongsi kandungan pendidikan dan maklumat mereka mengenai makanan, mulai dari resipi dan peretasan makanan, cadangan dan ulasan restoran, video mukbang dan selera ujian, hingga petua makanan dan makanan harian.

Kami berbangga rakyat Malaysia dan kami benar-benar hidup untuk makan, jadi pergi ke #MYFoodie untuk membuat video makanan anda sendiri atau menemui cara baru untuk membuat makanan anda. Sertailah komuniti foodie yang lain di #MYFoodie dengan memuat turun aplikasi secara percuma melalui Apple Store, Google Play Store dan Huawei AppGallery.


Meriahkan Jualan Pertama OPPO A9 2020 Pada 28 Oktober & Rebut Peluang Temui Saharul Ridzwan!

Tik! Tok! Tik! Tik! Tok! Waktu yg ditunggu bakal tiba. OPPO Malaysia mengajak orang ramai untuk bersama-sama memeriahkan pameran jualan pertama OPPO A9 2020 yang bakal berlangsung di Lowyat OPPO Experience Store pada 28 September ini (Sabtu)! Bermula jam 11 pagi!

Lebih menarik, pameran ini bakal diserikan lagi dengan penampilan istimewa pelakon terkenal, Saharul Ridzwan yang akan berkongsi mengenai kehebatan utama yang ada pada OPPO A9 2020. Di samping itu, Saharul Ridzwan juga dikatakan bakal muncul dalam OPPO Facebook Live Stream. So, jangan lupa tanda kalendar korang!


WhiteStone Dome Mendakwa Mereka Satu-Satunya Pelindung Skrin Serasi Dengan Samsung Galaxy S10

Dikhabarkan bahawa Samsung Galaxy S10 didatangkan dengan sensor pengecaman cap jari ultrasonik yang terdapat di bawah kaca. Walau bagaimanapun, ini mungkin mendatangkan masalah ketika menggunakan skrin pelindung.

Namun Whitestone Dome mendakwa bahawa ia mungkin merupakan satu-satunya pelindung skrin yang serasi dengan peranti baharu ini.

Syarikat tersebut menerangkan tentang pelindung skrin pada ketika ini tidak berfungsi pada Galaxy S10 kerana terdapat ruang udara ketika proses pemasangan. Namun, Dome Glass menggunakan pelekat cecair ketika pemasangan pelindung skrin.

Pelindung skrin ini akan tersedia pada tarikh Galaxy S10 dirasmikan iaitu pada 21 Febuari dan mereka juga membuka pra-tempahan di lamasesawang Whitestone.


Top 30 Aplikasi Popular Dimuat Turun Di Malaysia

Ingin mengetahui apakah aplikasi popular yang dimuat turun sepanjang tahun 2017? Baru-baru ini App Annie, syarikat aplikasi data dan analisis mudah alih yang terkemuka di dunia telah mengeluarkan senarai 30 aplikasi popular yang paling banyak dimuat turun di Asia Tenggara termasuk Malaysia, berdasarkan gabungan muat turun daripada Android dan iOS.

Top 5 pengedar di Asia Tenggara dimenangi oleh VNG (Vietnam), SEA (Singapura), Bigo (Singapura), Amanotes (Vietnam) dan juga Grab (Singapura). Jika dilihat daripada aplikasi yang dimuat turun oleh pengguna di Asia Tenggara, Facebook mencatat kedudukan tertinggi di hampir semua negara. Diikuti dengan WhatsApp Messenger, Lazada, Clean Master dan UC Browser.

Manakala aplikasi yang paling banyak di muat turun di Malaysia adalah Facebook, UC Browser, Lazada, Clean Master, JOOX, WeChat, Go Keyboard, 360 Camera dan juga Little Picture. Selain itu, beberapa aplikasi dari Malaysia juga tersenarai di dalam 30 aplikasi popular seperti Hotlink RED dari Maxis, MyDigi dari Digi, Mudah.my dan juga Maybank.

Dilihat daripada aplikasi yang dimuat turun di Malaysia, kebanyakan rakyat Malaysia gemarkan aplikasi sosial dan juga muzik. Ini terbukti apabila aplikasi yang paling tinggi diungguli oleh syarikat Facebook dan diikuti dengan JOOX serta Smule.


Boost #KasiTambah Lebih Banyak Ganjaran untuk ePENJANA dengan Jumlah Lebih Daripada RM130 untuk Setiap Pengguna!!!

Bagi menggalakkan warga Malaysia untuk menghayati gaya hidup digital, e-dompet tempatan Boost melancarkan kempen #KasiTambah bersempena inisiatif ePENJANA. Kempen menawarkan ganjaran dan hadiah istimewa dan ganjaran termasuk peluang untuk membawa pulang Perodua Myvi ataupun motosikal Yamaha sebagai tambahan kepada insentif ePENJANA RM50 yang diberikan oleh Kerajaan.

Insentif RM50 ePENJANA bermula secara rasmi pada hari ini, 31 Julai dan terbuka kepada semua warganegara Malaysia berusia 18 tahun ke atas yang berpendapatan tahunan kurang daripada RM100,000 dan merupakan pengguna berdaftar di aplikasi MySejahtera.

Pengguna boleh menuntut insentif RM50 ePENJANA dengan langkah berikut

Setiap pengguna yang berjaya menuntut insentif ePENJANA akan menerima ganjaran tambahan bernilai melebihi RM80, berbentuk baucer RM60 untuk menerima diskaun bersamaan nilai satu tahun penggunaan Celcom Postpaid XP Lite, serta ganjaran ‘Partner Wallet’ secara bundle bernilai sebanyak RM20 dan boleh digunakan untuk pembayaran bil, tambah nilai prabayar, insurans mikro, barangan runcit, kesihatan dan kecantikan, serta F&B.

Penuntut insentif yang berjaya turut berpeluang memenangi hadiah bulanan termasuk:


Panggilan & SMS Percuma Tanpa Had Ketika Melancong, Special Dari Celcom!

Lepas ni tak perlu lagi anda mencatu panggilan dan SMS kepada keluarga ketika anda sedang melancong ke luar negara. Sebabnya Celcom sudah pun melancarkan Celcom Passport, pelan Internet untuk digunakan ketika di luar negara dengan pakej panggilan dan SMS percuma.

Antara pakej yang ditawarkan di dalam pelan Celcom Passport adalah, 7 Day 3-in-1 Pass, 1 Day Calls and SMS Pass, dan 1 Day Internet Pass, sementara pelanggan Xpax ditawarkan 1 Day Social Roam Pass.

Mari lihat isi kandungan bagi setiap pakej:

Untuk menikmati pakej-pakej Celcom Passport, anda boleh membelinya melalui USSD kod *118#.


Pulsar

Pulsar merupakan pemain muzik kegemaran editor, ianya sangat ringan dan amat mudah untuk digunakan. Yang paling penting ia menggunakan antaramuka Material Design, jadi ia selari dengan reka bentuk sistem Android. Anda boleh muat turun aplikasi ini secara percuma, namun sekiranya anda mahukan lebih banyak tema dan kawalan equalizer, anda harus mendapatkan versi Pro dengan bayaran RM 12.99, memang berbaloi memandangkan aplikasi ini sangat stabil dan tiada masalah setakat ini.

Selain itu anda mempunyai akses untuk meletakkan informasi untuk fail audio anda dan Pulsar secara automatik akan memuat turun gambar artis dan album bagi mencantikkan lagi galeri lagu.


Dapatkan Tiket VIP Ke Huawei Nova Superstar Night x KLFW 9 Ogos 2018

Eksklusif untuk peminat nova! Huawei Nova Superstar Night x KLFW pada 9 Ogos, 7.00 petang hingga 9.00 petang di Pavilion KL, bakal memperlihatkan barisan pertunjukan fesyen yang mengagumkan berdasarkan empat warna menarik pada nova 3 dan 3i, iaitu Hitam, Putih Mutiara, Iris Purple dan Merah.

Huawei akan menawarkan sebanyak 10 pasang tiket VIP kepada peminat bertuah, caranya mudah sahaja seperti berikut:

Untuk meningkatkan peluang anda memenangi tiket VIP, duta Huawei Hannah Delisha juga akan memberikan 5 pasang tiket VIP untuk peminatnya. Ikuti laman Instagram Hannah Delisha dan berpeluang menjadi salah seorang pemenang bertuah.


Jelajah Huawei nova 3/nova 3i Ke 13 Universiti Sekitar Lembah Klang

Kehangatan Huawei nova 3 dan nova 3i tidak beredar lagi, kini jelajah kampus sedang berlangsung di mana sebanyak 13 universiti di sekitar Lembah Klang akan menyambut ketibaan Huawei nova 3 dan nova 3i sebagai platform untuk para pelajar mengenali lebih mendalam lagi kecanggihan peranti siri nova baharu ini.

Kempen ini telah bermula bulan ini sehingga pertengahan bulan Oktober, dan berjaya menerima sambutan heboh-heboh di kalangan pelajar. Seiring bersama, Huawei juga menjemput pelajar menyertai Program Perantis nova di mana biasiswa sehingga RM30,000 akan ditawarkan kepada pasukan yang menang.

Selain itu, pelajar juga berpeluang memenangi peranti nova 3 atau nova 3i dengan peraduan yang dianjurkan di 13 universiti seperti di bawah:

Maklumat lanjut, layari laman rasmi Huawei atau FB mereka.


Jadilah Super nova! Sertailah #SUPERnovaMY Challenge Untuk Peluang Menang HUAWEI nova 8i!!!

Berikutan pelancaran HUAWEI nova 8i baru-baru ini di Malaysia, HUAWEI hari ini melancarkan cabaran #SUPERnovaMY di TikTok! Bust a bergerak dan tunjukkan bakat anda di TikTok untuk berpeluang memenangi Super Camera, Super Charge dan Layar Super – HUAWEI nova 8i bernilai RM1,299. Cabaran #SUPERnovaMY dari sekarang hingga 15 Julai dan rakyat Malaysia boleh mengikuti langkah-langkah berikut:

Jika anda ingin mencari inspirasi, lihat beberapa contoh video kreatif dari KOL:

Ketahui lebih banyak ciri HUAWEI nova 8i di sini.


Berlangsung Secara Maya: OCP Umum Kemunculan Semula Sidang Kemuncak Global OCP 2020

Di tengah-tengah Kebimbangan Kesihatan Global yang Semakin Meningkat OCP Memindahkan Sidang Kemuncak ke Dalam Talian pada Minggu 11 Mei

AUSTIN, Texas, 6 Mac 2020 /PRNewswire/ —  Open Compute Project Foundation (OCP), sebuah komuniti kolaboratif yang memberi tumpuan pada reka bentuk semula teknologi perkakasan untuk menyokong dengan cekap peningkatan permintaan terhadap infrastruktur pengkomputeran, hari ini mengumumkan rancangannya untuk menjadualkan semula Sidang Kemuncak Global OCP 2020 sebagai sebuah acara maya yang berlangsung pada minggu 11 Mei. Keputusan tersebut dibuat selepas berlakunya krisis kesihatan global yang semakin meningkat sekitar COVID-19 dan sekatan perjalanan yang berkaitan. Dengan berlangsung secara maya, OCP memastikan hadirin, pempamer dan penajanya masih dapat meraih faedah daripada Sidang Kemuncak tersebut tanpa berpotensi meletakkan kesihatan mereka dalam bahaya.

Sidang Kemuncak Global Maya OCP akan menjadi pengalaman interatif dan beraneka yang dapat diakses di merata tempat di dunia sambil menggabungkan semua komponen utama Sidang Kemuncak Global tersebut, termasuk sesi ucapan dasar, trek eksekutif, Dewan Ekspo dengan ceramah Dewan Ekspo, Bengkel Kejuruteraan, Pusat Pengalaman OCP dan Simposium Teknologi Masa Depan OCP. Format ini akan membolehkan kami mendekati audiens yang lebih besar, dengan peningkatkan fungsian untuk sesi Soal Jawab (Q&A), perbincangan panel, sembang langsung serta hubungan bersemuka dengan konstituensi utama yang anda harapkan daripada Sidang Kemuncak tersebut.

“Keputusan kami untuk menjadualkan semula Sidang Kemuncak Global tersebut sebagai acara maya bukanlah sesuatu yang dibuat dengan tidak berhati-hati,” ulas Bill Carter, Ketua Pegawai Teknologi di Open Compute Project Foundation. “Akhirnya, kami memutuskan bahawa ia merupakan keputusan terbaik buat komuniti kami dan akan membolehkan semua perangkaian dan pendidikan penting yang akan berlaku di lapangan, dalam persekitaran yang jauh lebih mudah dan lebih selamat. Kami berasa teruja kerana kami dapat mengambil manfaat daripada kerja keras yang diberikan oleh Ahli dan pemimpin Komuniti kami terhadap acara ini dan terus membawa misi kami ke hadapan.”

OCP akan membolehkan penaja untuk menumpukan komitmen mereka terhadap acara ini, tanpa kos tambahan dan pihak organisasi akan menanggung perbelanjaan tambahan bagi mewujudkan acara ini.

Sila kunjungi www.opencompute.org untuk perkembangan terkini mengenai Sidang Kemuncak Global Maya OCP, yang berlangsung pada minggu 11 Mei.

Latar Belakang Open Compute Project Foundation (OCP)Open Compute Project Foundation (OCP) dimulakan pada tahun 2011 dengan misi untuk menumpukan faedah-faedah sumber terbuka dan kolaborasi terbuka kepada perkakasan dan meningkatkan kadar inovasi, berhampiran dan sekitar peralatan perangkaian pusat data, tujuan umum dan pelayan GPU, peranti dan perkakasan storan serta reka bentuk rak yang boleh diskala dengan pantas. Model kolaborasi OCP turut diaplikasikan di luar pusat data, membantu memajukan industri telekomunikasi & infrastruktur EDGE. www.opencompute.org

Keywords:  Computer Hardware Computer Networks Computer/Electronics Telecommunications Trade show news Future Events


Peranti Google Pixel dan Pixel XL Dilaporkan Mempunyai Masalah Audio

Menurut sejumlah besar pengguna Pixel dan Pixel XL, smartphone mereka mengalami gangguan statik apabila kelantangan adalah pada tiga peringkat tertinggi. Teruskan membaca dan menonton video untuk mengetahui bagaimana anda boleh memeriksa Google Pixel anda mempunyai masalah ini.

Seorang pengguna dengan nama “badmark” menuat naik post ke laman Reddit menunjukkan bahawa isu audio yang mengganggu Google Pixel XL miliknya. Menurut beliau, peranti tersebut menghasilkan bunyi statik apabila audio dimainkan pada tiga tahap tertinggi kelantangan. Katanya, beliau terpaksa menggantikan Google Pixel XL miliknya sebanyak tiga kali, tetapi unit gantian tersebut masih mempunyai masalah yang sama. Perkara yang sama juga berlaku kepada Google Pixel milik isterinya, jadi adalah selamat untuk mengandaikan bahawa majoriti unit model Google Pixel dan Pixel Xl mempunyai masalah ini.

Beliau juga telah mencadangkan video sedutan sebuah filem untuk dimainkan pengguna Pixel. Jika peranti anda terjejas, anda akan mendengar audio yang janggal pada kelantangan penuh. Menurut beerapa pengguna yang membaca post tersebut, ternyata operanti Google Pixel / Pixel Xl milik mereka juga mempunyai masalah yang sama.


Huawei Mengumumkan Kajian Kes yang Menunjukkan Cara Kecerdasan Buatan Menjimatkan Masa dan Menyelamatkan Nyawa

SHANGHAI, 9 Disember 2020 /PRNewswire/ — Huawei Technologies, yang memfokuskan pada pengembangan kekuatan pengkomputeran dan kapasiti AI yang hebat, mengumumkan kajian kesnya tentang penggunaan siri Huawei Atlas oleh YITU Healthcare untuk memberikan penyelesaian diagnosis yang cepat dan tepat.

Dikuasakan oleh pemproses Ascend 310, pelayan inferens Atlas 800 (model: 3000) menyokong sehingga 8 kad inferens Atlas 300I untuk memberikan inferens masa nyata yang kuat. Ia digunakan secara meluas untuk inferens AI di pusat data.

Sebagai tindak balas terhadap wabak COVID-19 yang sedang berlangsung, YITU Healthcare, sebuah firma terkemuka dalam sektor pengimejan, menyediakan Sistem Penilaian Automatik untuk imbasan CT dada untuk penyakit ini. Berlainan dengan proses penilaian manual tradisional yang biasanya mengambil masa dua hingga tiga jam, sistem automatik ini dapat menganalisis dan mengklasifikasikan keparahan pneumonia dalam masa tiga saat. Ia secara automatik dapat membandingkan catatan sejarah dan rekod terkini pesakit dan sangat konsisten dengan diagnosis doktor.

Untuk pemeriksaan kanser paru-paru, YITU Healthcare menawarkan  care.ai® Intelligent 4D Imaging System untuk imbasan CT dada. Ia dilengkapi dengan panduan klinikal berasaskan bukti yang berwibawa, sebagai sejumlah besar data latihan berdasarkan RWE. Ia bukan sahaja dapat mengesan luka tetapi juga menunjukkan skor malignan dan menilai perkembangannya.

Sistem serupa – yang menyokong pelbagai standard – digunakan untuk penilaian usia tulang kanak-kanak, di mana diagnosis dapat dibuat dalam beberapa saat. Kini ia sering digunakan untuk penilaian usia tulang kanak-kanak dalam jangka masa yang padat: kurang dari lima minit untuk sinar X, penilaian dan laporan.

Siri Huawei Atlas mewakili platform pengkomputeran AI yang berkeupayaan tinggi

Semua penyelesaian ini memerlukan kekuatan pengkomputeran yang luar biasa untuk memberi analisis yang jitu dan tepat pada masanya. Ini pastinya dijayakan dengan siri Atlas Huawei, yang menyokong pelbagai senario perubatan yang biasanya memerlukan kekuatan pengkomputeran yang besar untuk hasil terbaik.

Siri Atlas merangkumi peranti, pengkomputeran pinggir, hingga ke seting pengkomputeran awan. Teras penyelesaian penjagaan kesihatan pintar untuk YITU adalah kad inferens AI Atlas 300I dan pelayan inferens AI Atlas 800. Penyelesaiannya memberikan kekuatan pengkomputeran untuk menganalisis imej dan video, memendekkan analisis imbasan CT kepada hanya dua minit, dengan ketepatan lebih daripada 98 peratus. Kad Atlas 300I mempunyai sekitar 33 peratus kekuatan pengkomputeran yang lebih banyak dengan sekali ganda nombor saluran video HD penuh berbanding beberapa produk yang berada di pasaran.

Sementara itu, pelayan Atlas 800 mempunyai dua pemproses Kunpeng 920, 32 slot DD4 DIMM yang menyokong sehingga 2,933 MT/s ditambah lagi sebanyak lapan kad Atlas 300I yang membawa 640 saluran maksimum untuk analisis video pintar. Ini adalah seting pelayan kuat yang berfungsi dengan baik untuk inferens masa nyata yang menuntut kecekapan tinggi dengan penggunaan kuasa yang rendah. Memasangkannya dengan enjin digital pra-pemprosesan (DVPP) Atlas 300I, pelayan Atlas 800 menunjukkan prestasi hebat untuk pengekodan/penyahkodan masa nyata dan membuat inferens sehingga 512 aliran video.

Penggunaan sumber yang inovatif – kekuatan pengkomputeran sehingga 512 TOPS di INT8 – membolehkan bukan hanya diagnosis yang lebih cepat tetapi juga peningkatan ketepatan yang besar oleh kerana ketepatan pengiktirafan yang meningkat. Ia sangat fleksibel, dan menunjukkan prestasi yang sangat baik dengan kad FlexIO dan iNIC yang biasa dengan kapasiti penyimpanan yang sangat besar, yang menjadikan sistem ini boleh dipercayai dan selamat.

“Penjagaan kesihatan sekali lagi menjadi perhatian, memandangkan keadaan global semasa. Sains perubatan sudah pasti telah meningkat dengan pesat, memanjangkan jangka hayat di seluruh dunia. Automasi adalah antara kejayaan cemerlang teknologi yang paling penting dalam sektor ini, dengan Kecerdasan Buatan (AI) muncul sebagai alat yang kuat untuk kejayaan perubatan, “kata Tony Xu, Presiden Huawei Ascend Computing Business.

AI mendorong pertumbuhan dalam pengimejan perubatan

Terdapat mitos umum dalam penjagaan kesihatan bahawa ramai orang menjangka robot boleh mengambil alih daripada doktor dan jururawat, menyebabkan orang menjadi usang. Pesakit mungkin meletakkan kepercayaan kepada mesin – selain daripada doktor – untuk membuat keputusan yang sukar. Walau bagaimanapun, AI tidak menggantikan doktor. Ia sebaliknya membantu mereka meningkatkan ketepatan dan kecekapan diagnostik. AI menjalankan tugasnya dengan mengakses kumpulan data yang cukup banyak maklumat yang berpotensi untuk menyelamatkan nyawa, seperti kaedah rawatan dan hasilnya, dan data lain seperti kadar daya hidup, dll.

Oleh itu, menggabungkan AI ke dalam aliran kerja klinikal membantu melancarkan prosedur perubatan untuk doktor. Analisis pengimejan perubatan adalah salah satu bidang utama yang memerlukan peningkatan dengan sokongan AI. Pengimejan perubatan utama mewakili potensi pertumbuhan yang amat besar kerana permintaannya yang meningkat. Dengan bantuan AI, perkhidmatan pengimejan mendapat peningkatan yang besar dalam menyelesaikan perbezaan antara pembekalan dan permintaan di antara perkhidmatan perubatan semasa.

Di beberapa negara, sebanyak dua pertiga dari hospital utama melayani hanya dua puluh peratus pesakit yang memerlukan diagnosis dan rawatan, sementara peratusan kecil institusi perubatan peringkat rendah adalah di mana lebih dari satu pertiga pesakit mencari perkhidmatan perubatan. Sumber yang tidak sepadan ini menunjukkan trend yang lain – AI memperkuatkan rawatan perubatan utama, yang dapat mengurangkan ketidakseimbangan antara pembekalan dan permintaan perkhidmatan perubatan yang sedia ada. Dengan kekurangan pakar radiologi yang semakin membimbangkan di institusi perubatan utama, perkembangan ini terjadi pada masa yang tepat.

Pemerhatian selanjutnya dalam pengimejan perubatan merupakan pemasangan antara perkakasan dan perisian. Ringkasnya, algoritma AI berfungsi dengan perkakasan untuk meningkatkan kepadatan kecerdasan dan menurunkan kos pembinaan sistem. Sementara itu, permintaan untuk pengkomputeran akan terus meningkat untuk memenuhi keperluan AI untuk pelbagai senario di era digital baharu. Untuk AI berfungsi dengan berkesan, ia memerlukan kedua-dua perisian dan perkakasan untuk bekerjasama – iaitu satu pemasangan yang sangat rapat.

Oleh itu, dengan kekuatan AI, aplikasi pengimejan dibawa ke tahap lain, di mana pakar radiologi memainkan peranan yang lebih penting dalam proses membuat keputusan klinikal. Sistem diagnosis cerdas kini digunakan dalam pemeriksaan dada, mamografi, dan untuk pertumbuhan dan perkembangan pediatrik, yang membolehkan pakar radiologi untuk menyertai dengan lebih banyak lagi untuk memberikan nasihat setelah menerima keputusannya.

Untuk maklumat lanjut, sila layari di sini. E-mel: enterpriseweb@huawei.com

Keywords: Computer Hardware Computer Software Computer/Electronics Consumer Electronics Health Care/Hospital Infectious Disease Control Internet Technology Telecommunications Telecommunications Carriers and Services Telecommunications Equipment Survey, Polls & Research


Reviu Eksklusif: ViDi, Pilihan Kamera Aksi Mudah Dan Murah

Tidak dapat dinafikan bahawa kamera aksi kini menjadi salah satu peranti yang penting dalam gaya hidup moden, terutamanya bagi golongan muda yang aktif. Namun, tag harga yang tinggi bagi kebanyakan kamera aksi di pasaran membuatkan ramai pengguna berkira-kira dalam melakukan pembelian. Sekiranya anda mencari-cari sebuah kamera aksi ekonomi, mungkin ViDi adalah peranti yang anda cari, ia hanya dijual pada harga RM 580. Baca ulasan kami untuk mengenali dengan lebih dekat kamera aksi ekonomi ini.

ViDi dijual di dalam sebuah pakej yang dilengkapi pelbagai aksesori asas sebuah kamera aksi. Bagi setiap pembelian, anda akan mendapatkan sebuah kamera aksi ViDi, perumah kalis air, kad MicroSD 4GB, kabel USB dan sebatang selfie stick.

Fizikal merupakan aspek pertama yang kebiasaannya dititikberatkan pengguna dalam pemilihan kamera aksi. Bahagian badan ViDi dibina dengan menggunakan plastik, ia merupakan bahan biasa yang digunakan pada kamera aksi, seperti yang digunakan pada kamera GoPro. Kami menyarankan anda menggunakan perumah kalis air yang didatangkan sekali ketika pembelian, kerana peranti nampak seperti mudah calar, tambahan pula perumah tersebut akan mengurangkan impak jikalau peranti terjatuh.

Dari segi reka bentuk pula, ViDi sedikit berbeza dari kamera aksi lain. Ia mempunyai tapak yang lebih lebar dari bahagian atas, reka bentuk ini mempunyai kelebihannya yang tersendiri. Tapak asas yang lebar memberikan kamera ini kestabilan apabila diletakkan di mana-mana permukaan rata. Selain itu, ia memberikan keselesaan ketika digunakan, peranti dapat digenggam dengan erat dan mudah.

Panel paparan berukuran 1.5 inci terletak pada bahagian belakang peranti, ianya sedikit kecil jika dibandingkan dengan peranti lain di pasaran. Namun, anda masih boleh dapat melihat dengan baik gambar dan video yang telah dirakam melaluinya.

Segala operasi kamera pula dilakukan melalui butang yang disediakan pada bahagian atas. Setiap butang ditandakan dengan ikon yang menunjukkan tugasan. Amat mudah untuk memahami cara pengendalian kamera ini, ditambah pula dengan sistem antaramuka yang minimal. Anda akan dapat mengendalikan kamera ini dengan mudah setelah menggunakannya dalam masa beberapa minit.

Berikut adalah beberapa gambar yang diambil menggunakan kamera ViDi. Berdasarkan hasil gambar tersebut, kami mendapati bahawa gambar sedikit grainy, namun subjek dalam imej masih lagi kelihatan jelas.

Kamera ViDi merupakan satu alternatif kamera aksi ekonomi yang baik. Ia dilengkapi fungsi dan ciri asas sebuah kamera aksi seperti tahan lasak, kalis air, rakaman video dan tangkapan gambar. Walaupun begitu, kualiti gambar dan video sedikit kurang dari jenama premium lain di pasaran, ini sudah dijangka memandangkan ia berada di kelas harga yang berbeza. Jika anda mahukan sebuah kamera aksi ekonomi untuk merakam memori ketika melakukan aktiviti luar, mungkin ViDi patut ada dalam senarai pertimbangan anda.


Acer Lancarkan Komputer Riba Edisi Khas Marvel’s Avengers: Infinity War Dengan Kerjasama Marvel

Acer Malaysia hari ini telah mengumumkan tiga komputer riba edisi khas Marvel’s Avengers: Infinity War terbaharu hasil kerjasama dengan Marvel’s iaitu Aspire 6, Nitro 5 dan juga Swift 3. komputer riba ini hanya ditawarkan di lapan buah negara di rantau Asia Pasifik dan Malaysia merupakan salah sebuah negara yang mendapat hak untuk memasarkannya termasuklah Indonesia, Filipina, Thailand, Taiwan, Hong Kong, Singapura dan India.

Acer Aspire 6 – Edisi Marvel’s Avengers: Infinity War Captain America

Disebalik penutup aluminium premium yang menampilkan pentagram ikonik Captain America, Acer Aspire 6 edisi khas ini akan dikuasakan oleh pemproses Intel Core i5-8250U generasi ke-8 dan kad grafik NVIDIA GeForce MX150 yang diserikan dengan memori RAM DDR4 4GB yang boleh dinaiktaraf sehingga 16GB serta storan SATA 1TB HDD.

Hadir dengan kamera HDR, komputer riba ini menampilkan paparan skrin 15.6 inci berteknologi Dolby Audio Premium yang mana menawarkan hiburan mengagumkan. Manakala Acer TrueHarmony pula memberikan kualiti audio yang lebih realistik, serta dua mikrofon digital dengan Acer Purified. Ciri Voice memastikan pengalaman menggunakan Cortana dengan voice yang hebat!

Kepada yang berminat, anda boleh mendapatkan Acer Aspire 6 Edisi Marvel’s Avengers: Infinity War Captain America pada harga RM3,299.

Acer Nitro 5 – Edisi Marvel’s Avengers: Infinity War Thanos

Model ini merupakan sebahagian daripada rangkain produk permainan video kasual Nitro Acer. Menariknya, pada bahagian atas komputer riba ini menampilkan potret Thanos yang didekorasikan bersama teknologi IMR (In-Mold Roller). Menawarkan paparan yang sama seperti Aspire 6, komputer riba ini telah dikuasakan oleh kad grafik NVIDIA GeForce GTX 1050 dengan GDDR5 VRAM serta pemproses Intel Core i5-7300HQ generasi ke-7 dan memori RAM DDR4 8GB yang boleh dinaiktaraf sehingga 16GB.

Untuk mempercepatkan tempoh boot-up dan memendekkan masa pemuatan semasa bermain, Nitro 5 edisi khas ini telah menyokong 128GB SSD yang amat pantas serta dipadankan dengan storan 1TB SSD. Malah ia juga hadir dengan dua buah kipas berteknologi Acer Coolboost yang mampu meningkatkan kelajuan kipas dan keupayaan penyejukan. Ia secara tidak langsung membolehkan pengguna mengawal proses penyejukan secara manual apabila diperlukan. Acer Nitro 5 Edisi Marvel’s Avengers: Infinity War Thanos dijual pada harga RM4,299.

Acer Swift 3 – Edisi Marvel’s Avengers: Infinity War Iron Man

Menampilkan ukuran 17.95mm dan seberat 1.6kg, reka bentuk Swift 3 edisi khas yang ringan dan nipis ini hadir bersama penutup bahagian atas yang dihiasi nyalaan Arc Reactor Iron Man. Dikuasakan oleh pemproses Intel Core i5-8250U generasi ke-8, kad grafik MX150 dan menawarkan jangka hayat bateri sehingga 10 jam untuk tujuan kerja sepanjang hari. Lebih menarik, papan kekunci dengan pencahayaan membuatkan urusan menaip dalam persekitaran yang malap lebih mudah. Acer Swift 3 Edisi Marvel’s Avengers: Infinity War Iron Man ditawarkan pada harga RM4,399.

Kepada yang berminat, anda boleh membeli ketiga-tiga komputer riba edisi khas ini bermula hari ini menerusi penjual terpilih Acer di seluruh negara. Acer juga akan menghadiahkan Avengers 16GB USB Flash Drive dan satu beg sandang premium Acer bernilai RM399 dengan setiap pembelian bermula 17 April sehingga 30 Jun 2018.

Sempena kolaborasi dengan Marvel, Acer Malaysia turut mempamerkan komputer riba edisi khas Acer Avengers: Infinity War sepanjang siri jelajah selama empat hari di Sunway Pyramid bermula 26 April sehingga 29 April 2018. pelbagai aktiviti yang menarik dan menyeronokkan seperti cabaran 1vs1 untuk permainan video Dota, PUBG dan FIFA, pondok foto bertemakan Avengers dan sesi Q&A di pentas menanti pengunjung.

Pemenang cabaran 1vs1 akan membawa pulang hadiah mesteri daripada Acer. Pelanggan yang membeli peranti terpilh Acer daripada siri Acer Aspire, Acer Swift, Acer Spin dan Predator bakal menerima hadiah tambahan seperti Kerusi Permainan Video TT eSports Predator bernilai RM1,399, Monitor KG271 bernilai RM899, tetikus Predator, baucer membeli belah bernilai RM100 atau RM50.

Untuk maklumat lanjut, anda boleh melayari Facebook Acer Malaysia.


Reviu Eksklusif: Moto Z, Pengalaman Unik Dengan Sokongan Moto Mods

Moto Z, nama baru dengan abjad terakhir bukanlah petanda bahawa ia adalah pengakhiran barisan Moto X, mahupun usaha terakhir dari Lenovo untuk menghidupkan semula jenama Moto. Pada pendapat kami, ianya lebih simbolik kepada satu-satunya peranti yang mendekati konsep modular dengan cara paling berbeza, namun sangat efektif. Ikuti pengalaman unik dan ulasan kami sepanjang menggunakan Moto Z.

Selain Moto Z yang khusus untuk kategori high-end, Moto Z Play turut diperkenalkan yang dikategorikan sebagai peranti mid-range. Walaupun tampil dalam kategori berbeza, Moto Z dan juga Moto Z Play tetap menyokong satu persamaan yang sama iaitu sokongan ekosistem Moto Mods yang sememangnya unik.

Kemas dan elegan, itulah tanggapan pertama yang muncul ketika pertama kali memegang Moto Z semasa majlis pelancarannya tidak lama dahulu, dengan itu kami serba sedikit sudah tahu apa yang harus dijangkakan apabila peranti ini tiba di pejabat.

Secara keseluruhannya, Moto Z dibina dengan baik sekali oleh Lenovo. Bermula dari panel hadapan yang dibina dengan Corning Gorilla Glass 4, kerangka aluminium di sekeliling peranti dan panel belakang Moto Z jelas menampilkan rekaan premium yang solid.

Peranti Moto X yang dilancarkan tahun lalu menampilkan paparan jenis LCD, tahun ini Moto menukar pendekatan mereka dengan memasang paparan AMOLED pada peranti flagship mereka, dan kami pasti ramai tentu menggemari paparan AMOLED.

Paparan AMOLED mempunyai banyak kelebihan, ia memancarkan warna dengan lebih baik dan meriah, warna hitam yang lebih dalam serta jitu, prestasi paparan skrin di kawasan luar yang lebih baik dan juga mesra kuasa. Kelebihan inilah yang menyebabkan ramai orang lebih cenderung memilih peranti dengan paparan AMOLED. Anda bakal mendapatkan semua kelebihan ini dengan Moto Z yang  dilengkapi paparan 5.5 inci Quad HD (2560 x 1440 piksel) AMOLED.

Lenovo juga menyertakan pilihan mod paparan pada Moto Z, anda boleh memilih di antara mod paparan Standard yang memaparkan warna yang lebih tepat dan jitu dengan objek sebenar, ataupun memilih mod Vibrant yang memaparkan imej dengan warna lebih meriah dan menonjol, namun sedikit berbeza dari warna asal objek. Kami memilih mod Vibrant kerana mahukan paparan Home yang lebih menonjol dan sedap dipandang.

Rekaan dan kualiti binaan Moto Z amat baik sekali pada pandangan kami, namun ia masih tidak terlepas dari beberapa kekurangan. Salah satunya adalah pada butang fizikal yang terletak di bahagian sisi peranti. Ketika artikel ini ditulis, kami masih mempunyai masalah menekan butang kuasa dan kawalan audio tanpa melihat, kerap kali tertekan butang yang salah dan lama kelamaan perkara ini amat menjengkelkan.

Ketiga-tiga butang di sisi ini mempunyai saiz dan jarak yang sama, hanya butang kuasa sahaja yang mempunyai tekstur bergerigi. Walaupun Lenovo cuba memberikan perbezaan bertekstur, masih agak sukar mengenal pasti perbezaan butang tersebut tanpa melihat. Adalah lebih baik sekiranya butang-butang tersebut dibezakan sekali dengan saiz, bentuk atau kedudukan, berbanding dengan hanya tekstur sahaja.

Beralih pula kepada pengimbas cap jari, ramai yang tahu bahawa OnePlus 3 merupakan salah satu peranti dengan pengimbas cap jari terpantas. Apabila menukar kepada Moto Z dan mencuba pengimbas cap jari peranti ini, kami berasa kagum juga kerana nampaknya Moto Z setanding pada kategori ini. Pengimbas cap jari Moto Z dibina di bahagian bawah panel paparan dan mempunyai bentuk segi empat tepat, walaupun rasakan sedikit janggal tetapi unik. Pengimbas cap jari ini adalah jenis kapasitif dan mempunyai fungsi terhad, ia hanya digunakan untuk log masuk dan mengunci peranti sahaja (tap dan hold lama untuk kunci peranti), namun alangkah baik sekiranya ia juga digunakan untuk pergi ke home screen, satu fungsi yang akan memudahkan pemilik peranti.

Tidak banyak yang boleh diharapkan dari segi kapasiti bateri pada peranti senipis ini, Moto Z hanya mempunyai kapasiti bateri 2,600mAh. Jika anda seorang pengguna dengan corak penggunaan yang berat dan sederhana, sudah pasti anda perlu mengulang cas dalam masa sehari.

Ketahanan bateri Moto Z  boleh dipertingkatkan dengan menggunakan komponen modular. Walau bagaimanapun, kami akan menyentuh bahagian modular di bahagian lain berlainan kerana ia sedikit panjang dan kami dedikasikan ruangan khas untuk modular Moto Z.

Bagi mereka yang meminat sistem operasi tanpa bloatware, anda pasti menghargai sistem operasi dan perisian yang siap terbina di dalam peranti ini. Pada permukaan sistem operasi, anda tidak akan melihat aplikasi bloatware dan hanya beberapa aplikasi asas Google sahaja disediakan. Lenovo juga mengambil langkah bijak dengan hanya menggunakan Google Photos sebagai aplikasi galeri, langkah ini sekaligus mengelakkan dari pembeli mempunyai dua aplikasi yang bertindan. Kerap kali kita dapat melihat peranti yang mempunyai aplikasi Google Photos dan Gallery di mana kedua-duanya menjalankan satu tugas yang sama.

Moto Z tidak hanya mengetengahkan pengalaman sistem operasi yang bersih dan simple. Lenovo masih mengekalkan beberapa ciri yang sinonim dengan jenama Moto di dalam sebuah fungsi yang dikenali Moto Enhancement. Moto Enhancement adalah sebuah sistem yang memudahkan pengguna mengakses dan mengayakan pengalaman penggunaan peranti. Anda boleh mengakses fungsi ini melalui aplikasi Moto yang disediakan, kemudian dari dalam aplikasi terdapat 3 menu yang boleh diakes di mana anda boleh menetapkan fungsi manakah yang mahu diaktifkan.

Mari kita lihat satu persatu fungsi yang ditawarkan. Untuk perhatian anda, fungsi 1 sehingga 7 adalah di bawah menu Actions, diikuti Voice (8) dan Display (9).

Skrin notifikasi akan diaktifkan apabila anda mendekati skrin peranti.

Skrin akan sentiasa aktif apabila anda sedang memandang peranti.

Tahu gerakan karate chop? Sekarang lakukan gerakan tersebut dua kali secara pantas untuk menghidupkan lampu flash.

Terbalikkan peranti dengan skrin ke bawah untuk mengaktifkan mod Do Not Disturb.

Deringan panggilan akan padam apabila anda mengangkat Moto Z dari kedudukan asalnya.

Swipe dari bucu skrin untuk mengecilkan paparan, lantas memudahkan anda mengakses fungsi di skrin dengan satu tangan sahaja.

“Twist” dua kali peranti dengan pantas untuk mengaktifkan kamera bila-bila masa, termasuk ketika skrin tidak aktif.

Berikan arahan suara kepada Moto Z untuk melaksanakan tugas.

Paparan notifikasi mesra bateri akan diaktifkan secara berkala apabila skrin dipadamkan.

Berbekalkan cip pemproses Qualcomm Snapdragon 820 dan kapasiti RAM 4GB, Moto Z sememangnya mampu memberikan prestasi operasi yang lancar dan stabil. Sepanjang menggunakan Moto Z, aplikasi dilancarkan dengan pantas tanpa ada masalah crash dan lagging. Mari kita lihat kemampuan Moto Z yang diterjemahkan dalam data statistik melalui ujian benchmark.

Moto Z mempunyai kamera 13 megapiksel yang mempunyai sistem laser autofocus, OIS dan dual-LED flash, namun bagi mereka yang sangat mementingkan prestasi kamera pada sebuah smartphone, anda mungkin akan berasa sedikit kecewa dengan kamera Moto Z. Pada kelas harga sebuah peranti premium, sejujurnya kami juga mengharapkan sebuah kamera yang mampu mencabar flagship lain di pasaran seperti Galaxy S7 Edge juga iPhone 7, bukanlah mengharapkan sebuah kamera yang setanding namun sekurang-kurangnya mampu memberikan cabaran dari segi kualiti keseluruhan.

Mungkin Lenovo berharap isu kualiti gambar dapat diperbaiki dengan konsep modular, salah satunya seperti modular kamera Moto Z dari Hasselblad. Kalau mahu tahu ulasan kami mengenai modular tersebut, anda boleh baca ruangan ulasan modular Moto Z.

⇑ Kamera hadapan mampu menghasilkan gambar selfie yang baik, walaupun membelakangkan latar yang bercahaya, subjek tidak terlalu tenggelam dan masih boleh dilihat di dalam gambar.

Agak sukar memberikan rumusan keseluruhan pada Moto Z, ada ketikanya kami rasakan peranti ini menepati kemahuan sebagai pengguna, terutamanya dari segi reka bentuk dan binaan serta konsep modular. Namun apabila melihat isu yang dihadapi kamera, kami berasa sedikit kecewa dengan kemampuan kameranya yang sedikit underperforming berbanding peranti flagship lain. Jadi saya persembahkan rumusan saya dalam bentuk skor berikut:

Reviu Eksklusif: Moto Mods, Konsep Modular Memberikan Pengalaman Unik


Pemain Huawei Dapat Hadiah Raikan Pelancaran Motorball di AppGallery

SHENZHEN, China, 10 Ogos 2020 /PRNewswire/ — Menggabungkan sifat permainan perlumbaan yang pantas dengan keterujaan sukan bola sepak, Motorball oleh Noodlecake Studios, kini boleh didapati di AppGallery. Bagi meraikan pelancaran ini, Huawei memberi hadiah 550 butir permata kepada pemain yang dapat digunakan untuk membuat pembelian dalam-permainan di AppGallery mulai sekarang dan 13 September 2020. Dalam Motorball, pemain terlibat dalam perlawanan bola sepak berkenderaan 1 lawan 1 yang mengujakan menggunakan kereta mainan putar. Pemain boleh mendaki ke kedudukan teratas dalam papan pendahulu dengan mengetengahkan kemahiran mereka pada masa sebenar terhadap pihak lawan dari seluruh dunia merentas platform. Setiap perlawanan dimainkan dari perspektif atas-bawah dan akan memperkenalkan pelbagai tambahan kuasa, bermula dengan pistol air kepada benda lekit, yang dapat memberi kelebihan saat-saat terakhir yang diperlukan bagi memutuskan pemainan.

Dengan ganjaran perlawanan, pemain boleh mendapatkan kosmetik untuk kereta mereka bagi membawa tunggangan mereka ke peringkat selanjutnya. Motorball juga mempunyai pelbagai jenis pilihan penyesuaian, bermula daripada varian kereta kepada tugas mengecat serta jejak penggalak dekal, pengguna akan berpeluang untuk benar-benar mereka bentuk sebuah kereta yang betul-betul dapat menggambarkan diri mereka. Pengguna boleh mengubah suai selanjutnya statistik Kelajuan, Penggalakan, Pemecutan dan Kawalan yang paling sesuai dengan gaya permainan mereka.

Permainan ini mempunyai ciri mengada-ada yang membolehkan pemain untuk mengekspresikan diri mereka dan membiarkan pihak lawan mengetahui apa yang benar-benar mereka rasakan pada ketika itu. Bagi meningkatkan lagi pengalaman komuniti, permainan ini membolehkan pemain untuk berkongsi perlawanan semula mereka bersama rakan-rakan serta menonton pemain pro yang lain bermain secara langsung dengan ciri video dalam-permainan, Motorball TV.

“Kami berusaha bersungguh-sungguh untuk Motorball selama beberapa tahun sehingga kini dan tidak sabar-sabar untuk peminat dan pemain mengalami keajaiban yang terdapat pada permainan ini. Kami teruja untuk melancarkan AppGallery dan yakin bahawa platform ini akan melakukan yang terbaik bagi memberi pengalaman yang baik untuk Motorball dan pemainnya.”

“Sebagai sebahagian daripada kempen pelancaran kami bersama AppGallery, kami dengan sukacitanya mengumumkan bahawa platform ini menawarkan pakej hadiah yang eksklusif kepada pemain bagi memulakan perjalanan Motorball mereka,” kata Jordan Schidlowsky, Ketua Pegawai Eksekutif di Noodlecake Studios.

Diintegrasikan dengan Kit IAP Huawei, pemain juga mempunyai pilihan untuk membuat pembelian dalam-aplikasi bagi meningkatkan lagi pengalaman permainan mereka.

Sebagai salah satu daripada tiga pasaran aplikasi utama, AppGallery mempunyai lebih 460 juta pengguna dan boleh didapati di lebih daripada 170 negara dan wilayah. AppGallery komited untuk menyediakan pengguna dengan pengalaman muat turun aplikasi terbaik dan melaksanakannya dengan mendekati pembangun aplikasi popular dengan aktif dan mengundang mereka untuk menyertai AppGallery. Sehingga kini, AppGallery telah mengumpul katalog aplikasi yang hebat dalam 18 kategori yang pelbagai, termasuk permainan, berita, media sosial dan banyak lagi.

Kunjungi AppGallery sekarang untuk memuat turun Motorball. Untuk maklumat lanjut, sila kunjungi https://consumer.huawei.com/en/mobileservices/appgallery/

Keywords: Electronics Gaming Computer/Electronics Entertainment Mobile Entertainment Telecommunications New products/services


Digi Umumkan Pemenang ‘Challenge for Change’ Edisi Ke-7

Bertempat di Kuala Lumpur, Digi telah mengumumkan tiga pemenang bagi acara tahunan ‘Challenge for Change’ edisi ke-7 (DigiCFC7) dengan #IdeaJam yang membawa pulang wang tunai sebanyak RM 5,000. Tahun ini sebanyak 250 idea yang diterima pada peringkat awal dan hanya 30 yang terbaik sahaja terpilih untuk ke peringkat seterusnya.

Ketiga-tiga pemenang ini akan ke fasa seterusnya dalam cabaran tersebut, di mana akan dijemput untuk menyertai dan membina idea-idea ke dalam aplikasi mudah alih sepenuhnya. Tahun ini, program DigiCFC7 (www.digicfc.my) menumpukan kepada aplikasi mudah alih yang praktikal dalam menangani isu-isu sebenar yang memberi kesan kepada kanak-kanak, wanita serta belia. Pemenang utama akan menerima wang tunai berjumlah RM 50, 000, manakala hadiah untuk Usaha Terbaik bernilai RM 25,000 yang akan diumumkan pada November 2016.

Di antara tiga pemenang yang diumumkan oleh Digi adalah:

People Good day – Aplikasi pembiayaan untuk memenuhi keperluan perubatan dari orang-orang yang keluarganya tidak mampu membayar kos perubatan dan pemulihan yang tinggi.

EDDY – Aplikasi pendidikan yang membolehkan golongan cacat pendengaran dan pencakapan untuk mempelajari bahasa isyarat dengan kaedah yang lebih menghiburkan.

FoodNinja Inovasi – Sebuah aplikasi yang menggalakkan pengurangan pembaziran kayu dengan menyalurkan makanan belum habis kepada waris yang berkaitan.

Rakan kerjasama Digi di dalam program DigiCFC7 termasuk Google, Microsoft, Facebook, Children’s Rights & Emergency Relief Organization (Unicef), Malaysia Digital Economy Corporation (MDEC) dan juga Empowering the Spirit of Entrepreneurship (MaGIC).


Digi Kini Menawarkan “Reload Internet” Khusus Untuk Kegunaan Internet Prabayar

Digi hari ini telah melancarkan Internet Reload Prabayar (Prepaid Internet Reload), iaitu pilihan tambah nilai data baharu untuk pelanggan prabayar. Penawaran ini membolehkan pengguna prabayar memilih berapa banyak data yang mereka inginkan, tidak termasuk dengan kredit panggilan dan SMS.

Terdapat dua pilihan iaitu RM3 untuk 3GB data dengan masa sah selama 24 jam, serta RM10 untuk 8.5GB data dengan masa sah selama tujuh hari. Pelanggan kini boleh membeli Digi Internet Reload di 99 Speedmart, Happy Mart, KK Mart, MyNews, Watsons, AEON Big, Cold Storage, Giant, Tesco, BHPetrol, Caltex dan Petron. Peruncit lain seperti 7-Eleven, Petronas dan Shell dijadualkan bermula bulan September.

Penawaran Internet ini khusus untuk semua pelanggan Digi Prepaid Mobile, kecuali pelanggan DG Smart Plan dan pelanggan Internet Prabayar.


Lazada Dedahkan 7 Rahsia Penghantaran Percuma ‘RM 0′,Baucar ‘Durian Runtuh’ & Tawaran Mid-Year Sale

Mulai hari ini, rakyat Malaysia boleh menikmati sesuatu di luar dugaan kerana Lazada telah mendedahkan tujuh rahsia untuk mendapatkan ganjaran tersembunyi dan penjimatan luar biasa sempena Unexpected Mid-Year Sale yang akan datang pada 5 hingga 7 Julai.

Pengguna Lazada hanya perlu mengikuti tujuh langkah mudah untuk mendapatkan baucar Penghantaran Percuma ‘RM 0’ tanpa perbelanjaan minimum, tawaran ‘Durian Runtuh’ Musang King Beli 1 Percuma 1, tawaran pra-tempahan Chup Dulu, diskaun Lazada Bonus, harga RM0.77 Crazy Flash Sale, dan diskaun LazMall Crazy Brand Mega Offer yang lebih daripada 50%.

Kebanyakan pembeli dalam talian sudah biasa mengumpulkan baucar setiap hari di saluran Penghantaran Percuma Lazada di sini (http://lzd.co/LazadaMYFreeShipping), yang boleh ditebus sepanjang Unexpected Mid-Year Sale nanti. Kali ini, sebagai kejutan tambahan, Lazada turut menyediakan baucar Penghantaran Percuma ‘RM0’yang tersembunyi di dalam aplikasinya, hanya untuk pengguna yang paling peka. Baucar ini boleh digunakan untuk pembelian di seluruh platform dan mempunyai perbelanjaan minimum RM0. Anda juga mungkin boleh mengurangkan yuran penghantaran kepada sifar, kerana nilai had diskaun maksimum RM10 adalah jauh lebih tinggi daripada yuran penghantaran biasa di Lazada.

Rahsia untuk mendapatkan baucar Penghantaran Percuma ‘RM0’ adalah cukup mudah. Hanya perlumeminta baucar istimewa ini dari CLEO, ejen perkhidmatan pelanggan maya Lazada yang dipacudengan teknologi kecerdasan buatan (AI). Ikuti langkah-langkah mudah berikut di aplikasi Lazada:

Durian runtuh bermaksud ganjaran yang tidak diduga, ibarat kejutan yang menanti pengguna Lazada yang memasukkan kata laluan ‘Durian Runtuh’ di dalam fungsi pencarian dalam aplikasinya. Dari sekarang hingga 7 Julai, sesiapa yang mencari ‘Durian Runtuh’ di Lazada berpeluang untuk menjadi antara segelintir pengguna bertuah yang menerima baucar Beli 1 Percuma 1 (diskaun 50%). Baucar tersebut boleh ditebus apabila membeli Musang King 4KG asli, dengan isi 900G, daripada peniaga durian premium tempatan Dooran·Dooran, yang mengutip segar dari kebun durian yang berusia 30 tahun di Negeri Sembilan.

Penggemar durian diingatkan bahawa hanya sebilangan kecil baucar ‘Durian Runtuh’ Beli 1 Percuma 1 (diskaun 50%) yang boleh dikutip pada jam 12 tengah malam setiap hari dari sekarang hingga 7 Julai. Siapa cepat, dia dapat. Baucar tersebut boleh ditebus dari 5 hingga 7 Julai sempena Unexpected Mid-Year Sale, yang turut akan menawarkan diskaun lebih 50% untuk durian Musang King tersebut.

Walaupun dengan semua diskaun luar biasa dan harga rendah yang ditawarkan sempena Unexpected Mid-Year Sale, pembeli bijak masih boleh lebih berjimat menerusi Chup Dulu, fungsi pra- tempahan di aplikasi Lazada.

Dengan membayar non-refundable deposit 10% dari sekarang hingga 6 Julai, pelanggan boleh menempah produk idaman ramai dari jenama-jenama LazMall, termasuk Estee Lauder, Innisfree, LANEIGE, Lancôme, L’OCCITANE, Vans, Adidas, dan banyak lagi. Pada 7 Julai, pembeli yang telah Chup Dulu akan dapat menyempurnakan proses pembelian tanpa perlu berebut dengan orang lain.LazMall Crazy Brand Mega Offer Sambil kita berbicara tentang LazMall, para pembeli boleh mendapat jaminan kualiti produk dan penjimatan besar apabila membeli-belah di saluran LazMall. Janji 100% tulen LazMall membolehkan rakyat Malaysia membeli dalam talian dengan yakin bahawa produk ditawarkan terus daripada rakan jenama rasmi Lazada.

Pembeli dalam talian boleh menantikan LazMall Crazy Brand Mega Offer pada 7 Julai dari jam 12 tengah malam hingga 2 pagi. Diskaun lebih 50% dan sehingga 80%, bersama dengan baucar diskaun tambahan akan ditawarkan oleh jenama-jenama kegemaran Malaysia, termasuk Pandora, Fossil, Acer, Lenovo, Logitech, dan banyak lagi.

Seiring dengan namanya, Lazada Bonus ialah diskaun tunai tambahan yang diberikan khas untukjualan mega, yang boleh digunakan bersama dengan baucar dan tawaran diskaun lain. Mulai 30 Jun hingga 7 Julai, pastikan anda mengumpulkan Lazada Bonus setiap hari dalam aplikasi Lazada. Lebih banyak Lazada Bonus yang dikumpulkan, lebih banyak diskaun yang boleh ditebus oleh pembeli sepanjang Unexpected Mid-Year Sale dari 5 hingga 7 Julai untuk menerima potongan RM10 bagi setiap pembelian RM100 bagi produk dengan tag Lazada Bonus.

Tawaran tempoh terhad ini ialah antara sesi yang paling dinanti-nantikan pada Unexpected Mid-Year Sale ini. Dari 5 hingga 7 Julai, rakyat Malaysia akan berebut untuk mendapatkan tawaran RM0.77 Crazy Flash Sale. Jangan lupa untuk menambah nilai Lazada Wallet anda sebelum merebut tawaran jualan, kerana pengguna Lazada Wallet boleh menikmati pengalaman pembayaran yang lebih pantas.

Rancangan Chief Discount Officer (CDO) akan kembali dengan episod harian sepanjang Unexpected Mid-Year Sale di saluran LazLive dari jam 9 malam hingga 10 malam, mulai 5 hingga 7 Julai. Pelbagai baucar dan tawaran eksklusif akan disediakan dalam rancangan tersebut. Dengan panduan mudah ini bagi Unexpected Mid-Year Sale Lazada, semoga rakyat Malaysia akan seronok membeli-belah di dalam talian dan berbelanja dengan bijak!

Untuk maklumat lanjut tentang Unexpected Mid-Year Sale, layari laman sesawang Lazada.Untuk rujukan mudah bagi semua tarikh penting, kunjungi: Mega Sale Calendar.


Fungsi Baru Khas Buat Kaki Komik

Satu fungsi baru iaitu Bubble Zoom telah diumumkan untuk aplikasi Play Books, fungsi tersebut bertujuan untuk memudahkan peminat komik membaca dialog-dialog di dalam komik. Fungsi itu diperkenalkan secara rasmi semasa acara Comic Con San Diego 2016 yang berlangsung pada 21-24 Julai 2016 yang lepas.

Dengan fungsi terbaru ini, anda tidak perlu lagi zoom paparan smartphone menggunakan dua jari untuk membaca dialog dengan lebih mudah. Sebaliknya anda cuma perlu tekan butang volume atau tap pada bahagian kanan bawah skrin untuk membesarkan secara automatik dialog-dialog yang terkandung di dalam komik. Setiap kali anda tekan butang atau tap, dialog seterusnya pula akan dibesarkan.


MORE Health Lancar Penilaian Kendiri Coronavirus COVID-19

SAN MATEO, California, 25 Mac 2020 /PRNewswire/ — Pada 24 Mac 2020, MORE Health, sebuah syarikat teleperubatan rentas sempadan yang beribu pejabat di Silicon Valley, melancarkan alat penilaian kendiri ulung yang disediakan secara percuma untuk COVID-19 dalam enam bahasa di covid19.morehealth.com.

Penilaian Kendiri COVID-19 MORE bersama-sama dibangunkan oleh sepasukan pakar penyakit berjangkit A.S. dan antarabangsa termasuk Dr. Gary Schoolnik, bekas Ketua Penyakit Berjangkit di Stanford Hospital dan Profesor Perubatan di Stanford University serta Profesor Wang Yan, Timbalan Pengarah Jabatan Penyakit Berjangkit di Peking University First Hospital. Dr. Schoolnik telah lama berbakti untuk penyelidikan dan rawatan penyakit berjangkit di A.S. serta seluruh dunia. Kini, beliau  merawat pesakit-pesakit COVID-19 di Amerika Syarikat. Profesor Wang Yang telah mengkhusus dalam amalan penyakit berjangkit klinikal selama lebih 20 tahun dan beliau mempunyai pengalaman langsung dalam merawat pesakit-pesakit yang menghidap COVID-19 dan membantu kakitangan perubatan secara jarak jauh di Wuhan, Hubei yang mengalami jangkitan COVID-19 teruk.

Penilaian kendiri ini dapat membantu membimbing pengguna untuk menentukan sekiranya mereka perlu berehat di rumah atau memandu ke lokasi ujian yang ditetapkan; ia dapat membantu pengguna menentukan sekiranya mereka patut membuat panggilan 911 atau menghubungi pakar perubatan rawatan asas mereka bagi mendapatkan bantuan. Alat MORE Health dapat mengurangkan kerisauan dan panik dalam kebanyakan orang yang mana mereka tidak perlu menjalani ujian dan juga dapat menyaring individu yang mungkin dijangkiti dalam jumlah yang besar dan dalam masa yang sama mengurangkan beban terhadap sistem penjagaan kesihatan dan membantu mengenal pasti pesakit-pesakit yang berisiko tinggi dengan pantas.

Bagi meluaskan akses, MORE Health menjadikan penilaian kendiri percuma sepenuhnya kepada pengguna dan hospital di seluruh dunia bagi membantu mereka menyesuaikan sistem diagnosis dan rawatan hierarki mereka sendiri. Laman sesawang ini tidak mempunyai iklan dan ia tidak mengumpul sebarang maklumat peribadi.

Latar Belakang MORE HealthLama sebelum wabak bermula, MORE Health membantu pakar-pakar perubatan Cina dengan membolehkan mereka menggunakan platform kami untuk berunding dengan pakar-pakar perubatan terkemuka di hospital-hospital AS yang utama. Dari masa ke masa, MORE Health menyempurnakan platformnya melalui pengalaman praktikal menerusi kes-kes dan penambahbaikan teknologi. MORE Health kini merupakan peneraju dalam bidang teleperubatan rentas sempadan. Ia juga mempunyai keupayaan mantap dalam diagnosis yang disokong oleh kecerdasan buatan dan ia telah membangunkan program-program diagnostik kecerdasan buatan untuk pesakit-pesakit yang menghidap kanser paru-paru. Ketahui lebih lanjut di www.morehealth.com, atau hubungi mereka di hello@morehealth.com.

Keywords:  Computer/Electronics Health Care/Hospital Infectious Disease Control Medical/Pharmaceuticals Multimedia/Online/Internet New products/services Data Analytics


Simpl memenangi anugerah Syarikat Permulaan Teknologi Kewangan Terbaik Tahun Ini di India Fintech Awards 2020

– Simpl telah diiktiraf untuk inovasi perintisnya yang memperbaharui pengalaman pembayaran, kepada kedua-dua pedagang dan juga pengguna melalui penggunaan reka bentuk berpusatkan manusia dan kecerdasan mesin

BANGALORE, India, 29 Disember, 2020 /PRNewswire/ — Simpl, sebuah syarikat permulaan yang berpangkalan di Bengaluru telah memenangi anugerah Syarikat Permulaan Teknologi Kewangan (Fintech) Tahun Ini yang berprestij di India Fintech Awards 2020. Syarikat ini memperkasakan setiap saudagar untuk membina hubungan yang dipercayai dengan pelanggan mereka dalam setiap urus niaga digital.

India Fintech Award ialah sebahagian daripada India Fintech Forum yang mengiktiraf Usahawan/Perniagaan/Peneraju Fintech setiap tahun yang menunjukkan kejayaan signifikan melalui pelancaran produk dan perkhidmatan yang inovatif, pembaharuan kepada kategori perniagaan, penggunaan teknologi yang canggih, pemikiran kepemimpinan dan kesan ketara yang diberikan mereka terhadap keseluruhan ekosistem fintech.

Dengan lebih daripada 2,500 pedagang dalam talian yang terkemuka seperti Zomato, Bigbasket, Dunzo dan yang lain-lain dalam rangkaian saudagarnya, Simpl sedang membina masa depan pembayaran berasaskan kredit untuk pengguna mudah alih pertama di India– digital sepenuhnya, tanpa geseran, telus, terangkum semua dan diperibadikan.

Mengambil inspirasi daripada tradisi lama iaitu khaata atau tab (buku akaun) yang digunakan oleh pedagang dalam perkhidmatan kepada pelanggan tetap mereka, Simpl memperluas konsep ini kepada perdagangan digital. Simpl membolehkan pedagang untuk memberi pengalaman daftar keluar secara 1 klik yang selamat dan lancar kepada pengguna mereka serta para pengguna boleh mengumpul urus niaga mereka dengan sistem kredit Simpl iaitu Beli Sekarang Bayar Kemudian, mendapat perlindungan pembeli yang kukuh dan caj balik segera. Dengan memperkasakan pengalaman pembelian mudah alih yang canggih ini, Simpl membantu pedagang meningkatkan penukaran troli, saiz bakul dan kekerapan pesanan berserta memacu kesetiaan & pengekalan pelanggan mereka.

Bercakap tentang kemenangan anugerah tersebut, Nityanand Sharma, Pengasas Bersama & Ketua Pegawai Eksekutif-Simpl, berkata, “Pasukan kami berasa amat gembira mendapat anugerah ini. Kami berasa gembira dan berbangga dengan kemenangan ini, yang merupakan pengiktirafan terhadap kerja keras yang telah kami lakukan untuk membina produk yang mengubah sepenuhnya pengalaman pembayaran kepada pedagang dan juga pengguna. Kini, Simpl ialah platform kredit, bayar kemudian yang terbesar di dunia untuk pembayaran kecil yang kerap dilakukan. Kami berada di titik terpenting dalam merealisasikan matlamat kami untuk menjadikan sistem kredit kami, Beli Sekarang Bayar Kemudian sebagai cara pembayaran yang popular. Anugerah ini merupakan pengiktirafan untuk semua usaha yang telah dibuat oleh pasukan kami dalam mewujudkan cara baharu pembayaran dan pengalaman pengguna yang canggih.”

Simpl ialah syarikat permulaan India yang ditubuhkan pada tahun 2015 dan merupakan platform kredit, Bayar Kemudian yang terbesar di dunia untuk pembayaran kecil yang kerap dilakukan. Untuk mengetahui dengan lebih lanjut, sila layari Blog kami atau berhubung dengan kami di LinkedIn.

Keywords: Banking/Financial Service Computer/Electronics Electronic Commerce Multimedia/Online/Internet Awards Financial Technology


Sambutan Mengalakkan Program e-Tunai Rakyat! – Terima Lebih Dari 200 Ribu Permohonan!!!

Sekarang ini, sedang hangat diperkatakan dengan program eTunai yang melibatkan 3 platform utama iaitu Touch ’n Go, Boost dan GrabPay yang mana ia akan memberikan RM30 kepada pengguna.

Menariknya, sebanyak 200 ribu permohonan telah dicatatkan sehingga semalam yang mana menyaksikan sebanyak 160 ribu telah disahkan dan menerima kredit menerusi dompet digital mereka.

Permohonan yang bermula sejak semalam ini mendapat sambutan yang mengalakan daripada rakyat Malaysia. Namun terdapat platform yang tidak dapat menampung kesesakkan permohonan yang terlalu banyak sehingga menghadapi masalah teknikal.

Bagi yang ingin menebus RM30, anda boleh mendapatkannya sekiranya anda menepati syarat yang ditetapkan iaitu rakyat Malaysia yang berumur 18 tahun ke atas dan pendapatan kurang dari RM100 ribu setahun.

Jadi platform yang mana menjadi pilihan anda?


Honor Play – Peranti Gaming Pertama Dengan GPU Turbo Kini Rasmi Berharga RM1,249

Peranti yang ditunggu-tunggu lama oleh kaki gamer, kini rasmi di Sunway Pyramid. Peranti gaming pertama honor Play yang hadir bersama teknologi GPU Turbo ini mempunyai reka bentuk yang moden, sesuai untuk pemuda-pemudi yang stylo.

Selain GPU Turbo yang berperanan dalam meningkatkan kelancaran grafik peranti semasa bermain permainan berat, ia juga mampu mengurangkan penggunaan tenaga. Walaupun teknologi ini hanya menyokong pada permainan PUBG Mobile dan Mobile Legends buat masa kini, namun ia akan diperkembangkan lebih banyak lagi di masa hadapan.

Peranti berasaskan Android 8.1 Oreo bersama EMUI 8.2 ini dilengkapi dengan cip pemprosesan Kirin 970, selain Huawei P20, Honor 10 dan Huawei nova 3. Memori dalamannya disertai dengan 4GB RAM dan 64GB ROM, sokongan kad microSD tidak ketinggalan pada peranti berkapasiti bateri 3,750mAh ini.

Pandang Pertama: honor Play, Peranti Gaming Pertama Dengan Teknologi GPU Turbo

Paparan skrin 6.3 inci FHD+ dengan bezel nipis sangat sesuai untuk bermain permainan, tambahan nisbah skrin 19:9 tampil lebih selesa lagi. Di samping sebagai peranti gaming, kualiti penggambaran honor Play juga tidak kalah peranti yang memfokuskan pada kamera.

Teknologi AI masih dibekalkan pada honor Play, kamera utama mempunyai dwi lensa beresolusi 16MP + 2MP dengan sokongan LED flash, manakala kamera hadapan beresolusi 16MP. Mod potret, AR lens, Aperture, Panorama, Filter, Light Painting, Slow-Mo, Artist mode, 3D Creator dan banyak lagi pilihan disediakan.

Honor Play ditawarkan pada harga RM1,249 mulai 10 Ogos di seluruh negara dengan hadiah percuma (sementara stok habis). Tawaran harga ini boleh dikatakan sangat kompetitif untuk peranti Kirin 970.


Mobile Legends: Bang Bang Malaysia Championship (MMC) Akan Datang!! – Tawar Hadiah Terkumpul RM30 RIbu & 210 Ribu Diamond!!

Ada satu berita menarik bagi kaki game di Maaysia apabila Whales Esport mengumumkan bahawa Mobile Legends: Bang Bang Malaysia Championship (MMC) bakal dilaksanakan buat pertama kalinya yang mana melibatkan 13 buah negeri.

Menariknya, pertandingan ini mempertaruhkan hadiah terkumpul  bernilai RM30 ribu dan 210 ribu Diamonds yang bakal menjadir rebutan buat para pemain.

Bagi yang ingin mendaftar, anda boleh melakukannya dengan klik di sini.


Ujian Ketahanan Samsung Galaxy Note 10+ Memuaskan?! Korang Tentukan!

Amboi~ lawanya warna siri Galaxy Note 10! Elegan sangat kalau bawa peranti pintar berjalan-jalan kan?! Haaa… secantik mana pun kerisauan tetap ada di situ terutama peranti yang berkilat-kilat seperti Galaxy Note 10, ada je kesan calar-calar yang akan timbul sekiranya tidak dijaga baik.

Seperti biasa, untuk menguji ketahanan peranti baharu ini setakat level mana, YouTuber terkenal JerryRigEverything telah menjalani ujian tegas terhadap Galaxy Note 10+ 5G.

Adakah Galaxy Note 10+ 5G mampu menghalang segala penderaan yang kejam? Korang layan video dahulu, kemudian bagi pandangan korang ya~


Reviu: Cas Mudah Tanpa Wayar & Bekalan Kuasa Mudah Alih, Solusi Kuasa Dari GP!

Produk pertama yang kami ingin kongsikan bersama anda adalah GP Qi Wireless Charger UQW1. Dok pengecas tanpa wayar ini membolehkan anda mengecas peranti dengan mudah tanpa perlu menyambungkan kabel pada smartphone anda.

Antara situasi di mana anda dapat memanfaatkan cas tanpa wayar adalah ketika waktu bekerja. Apabila dok ini diletakkan di atas meja kerja, ia menawarkan akses mudah kepada anda ketika melakukan kerja, anda cuma perlu rehatkan peranti di atas dok dan peranti akan menerima cas kuasa. Apabila anda ingin menggunakan smartphone, cuma angkat sahaja smartphone dari dok, situasi ini jauh lebih mudah dari smartphone yang tersambung dengan kabel pengecas.

Satu lagi situasi adalah ketika anda berada di kawasan gelap. Suis lampu sudah dipadamkan, dan anda sudah bersedia untuk tidur, namun anda baru teringat bahawa peranti anda perlu dicas. Jika anda menggunakan kabel pengecas, pasti agak sukar untuk menyambungkan kabel tersebut ketika keadaan gelap, namun dengan dok ini, anda cuma perlu letakkan sahaja peranti di atasnya.

Saiz peranti ini yang kecil dan nipis memudahkan ia dibawa ke mana sahaja, ia dengan mudah muat di dalam poket baju. Saya kerap membawa dok ini bersama-sama power bank ketika keluar minum bersama rakan. Sambungan tanpa wayar memudahkan saya mengecas peranti tanpa perlu berasa rimas dengan kabel pengecas yang panjang.

Oleh kerana ia menggunakan konsep pindahan kuasa tanpa wayar, dok ini hanya terhad kepada pindahan kuasa yang kecil. Melalui ujian kami, dok ini mampu membekalkan kuasa maksimum 490mA pada satu-satu masa. Jumlah cas ini tidak mencukupi sekiranya anda mahu mengecas peranti dengan pantas, jadi jika anda bercadang untuk mendapatkan jumlah kuasa yang maksimum dalam masa yang singkat, sila gunakan palam kuasa dinding dan kepala pengecas.

Produk kedua dari GP yang kami cuba adalah GP Portable PowerBank. Pek bekalan kuasa ini menawarkan variasi kapasiti 20,000mAh (3C20A) dan 15,600mAh (3C15A), cukup untuk anda mengecas peranti beberapa kali. Di samping bekalan kuasa yang besar, anda juga tidak menghadapi masalah sekiranya anda ingin mengecas dua peranti pada masa yang sama.

GP juga melengkapkan sistem keselamatan kuasa bersama-sama PowerBank ini. Antara fungsi keselamatan adalah potongan kuasa sekiranya bekalan kuasa menjadi panas, perlindungan litar pintas dan perlindungan loopback, sekiranya kabel sama dimasukkan ke port input dan output dalam satu masa yang sama (jangan cuba pada peranti yang tiada perlindungan ini, amat berbahaya!).

• Tiada sebarang perbezaan saiz di antara model 20,000mAh dan 15,600mAh.

Saiz yang besar dan berat adalah dijangkakan bagi sebuah power bank dengan bekalan kuasa yang besar. GP PowerBank 3C20A berukuran 146 x 74 x 22mm dan berat 356gram, manakala GP Portable PowerBank 3C15A mempunyai saiz yang sama dengan 3C20A, hanya beratnya sedikit beza iaitu 358gram. Bagi mereka yang sudah biasa membawa power bank ke hulu hilir pastinya tiada masalah memabwa peranti ini kerana saiz dan beratnya tidaklah melampau.

Ujian kami mendapati GP PowerBank membekalkan 1,030mA kuasa pada satu-satu masa cas. Semasa proses cas berjalan, power bank dan peranti tidak mengalami sebarang kenaikan suhu yang ketara.

Tertarik dengan produk dari GP? Cepat menangi power bank berkapasiti 6000mAh secara percuma!! Sertai peraduan sekarang juga!


“Anjakan Paradigma untuk Nilai Lebih Besar” Huawei padu 100 penyelesaian berasaskan senario biasa manfaatkan perkongsian yang kukuh

SHANGHAI, 24 September 2020 /PRNewswire/ — Di HUAWEI CONNECT 2020, En. Peng Zhongyang, Anggota Lembaga, Presiden Enterprise BG, Huawei, menyampaikan ucapan dasar mengenai tema “Anjakan Paradigma untuk Nilai Lebih Besar”. Peng mengatakan bahawa peralihan kepada paradigma baharu transformasi digital perindustrian sangat diperlukan untuk pembangunan masyarakat cerdas masa hadapan kita. Untuk mendorong pendigitalan perindustrian dan membina paradigma baharu, kita perlu memberi tumpuan kepada permintaan dan impian pelanggan, merealisasikan paradigma baharu melalui inovasi berasaskan senario, dan melalui kesinambungan di kelima-lima domain teknologi untuk membina ekosistem digital untuk kepentingan bersama dengan penciptaan bersama sambil mencipta nilai baharu untuk industri-industri.

Teknologi canggih, pengetahuan industri, dan amalan

2020 ialah tahun yang luar biasa, menyaksikan pertumbuhan pesat dalam teknologi bersama dengan pembaharuan dalam pelbagai industri. Potensi hebat transformasi digital bakal dilancarkan berdasarkan pada kesinambungan di kelima-lima domain teknologi, di mana keterhubungan, pengkomputeran awan, AI dan aplikasi membangun di sekitar 5G dalam cara yang tidak pernah dilihat sebelum ini.

Dengan menukar lombong arang kepada struktur digital untuk lebih daripada 10 senario, Huawei telah mencapai kembaran digital, menjadikan seluruh perniagaan perlombongan digital dan pintar.

Untuk Taman Perindustrian Kreatif Kebudayaan Malanshan Video, Huawei telah bekerjasama dengan pelanggan dan rakan kongsi untuk menubuhkan platform awan bagi proses penggambaran, menyelaras keseluruhan produksi video bermula dengan rakaman, penyuntingan siaran, hingga penyimpanan dan angkut balik, memendekkan kitaran sebanyak 30% dan mengurangkan kos sebanyak 20%.

Huawei telah lama mematuhi amalan-amalan terbaik untuk masa hadapan yang lebih baik. Dalam tahun 2018, taman logistik Huawei di Dongguan melaksanakan transformasi yang berlangsung selama setengah tahun. Dengan bantuan peralatan automatik dan algoritma cerdas, kecekapan penghantaran (jumlah barangan yang dihantar per kapita) telah meningkat sebanyak 67%, dan kitaran penghantaran telah dipendekkan sebanyak lebih 50%.

Peng menyimpulkan, “Terdapat tiga faktor muktamad dalam senario pendigitalan. Yang pertama ialah teknologi canggih, yang membolehkan penyepaduan ICT dengan senario teras. Yang kedua ialah pengetahuan industri, di mana kita harus mencari wawasan perindustrian yang mendalam dan memahami pengetahuan perindustrian. Akhirnya, kesemuanya ialah mengenai pelaksanaan. Iaitu untuk mengamalkannya, menukar teori menjadi realiti dengan penerokaan dan inovasi yang berterusan.”

Ekosistem digital dengan mana Huawei mencipta dan berkongsi nilai adalah penting untuk pembinaan masa hadapan digital yang maju.

Dalam era pendigitalan, intipati perniagaan ialah untuk “membuat keuntungan lebih besar” dan mencapai keputusan sama menang daripada bersaing dalam mainan jumlah sifar. Untuk tujuan ini, Huawei mencadangkan untuk membina “kiub ekosistem digital” dari tiga dimensi. Dimensi pertama ialah untuk menyasarkan masa hadapan pendigitalan, memperoleh wawasan bagi tuntutan yang tidak dipenuhi daripada pelbagai senario yang bersegmen dalam pelbagai industri, yang merupakan asas kepada “keuntungan yang lebih besar”. Dimensi kedua ialah untuk mengagregat keupayaan yang berbeza pelbagai rakan kongsi dan memanfaatkan kekuatan mereka, yang merupakan asas kepada “menjadikan keuntungan yang lebih besar”. Yang ketiga ialah untuk membangunkan pelbagai pendekatan untuk model kerjasama dan perniagaan, dan melakukan usaha sedar untuk mencipta dan berkongsi nilai bersama. Ini ialah kuasa kekal yang terus mendorong pengembangan saiz pasaran.

Mengambil Lapangan Terbang Shenzhen sebagai contoh. Dengan bekerjasama dengan rakan kongsi penyelesaian yang terkemuka dalam industri dan berdasarkan kepada kesinambungan di kelima-lima domain teknologi yang menyepadu peranti akhir, pengurusan data dan aplikasi industri, Huawei telah membangunkan penyelesaian yang berasaskan senario yang luas dan bersegmen, seperti penjadualan penerbangan, penguntukan ruang parkir dan sokongan darat. Dalam tahun 2019, ia membantu mengurangkan jumlah penumpang yang menaiki bas ulang-alik sebanyak hampir 2.6 juta, menggalakkan kecekapan pemeriksaan keselamatan sebanyak 60%. Ia telah menghasilkan lapangan terbang yang lebih selamat dengan kecekapan yang lebih baik dan pengalaman unggul yang disesuaikan untuk pelancong.

Kini, Huawei telah memanfaatkan 100 penyelesaian berasaskan senario, mencipta lebih banyak nilai perindustrian yang dikaitkan dengan rakan-rakan kongsi.

“Anda tidak dapat mencari tanah baharu dengan peta yang lama,” kata Peng, menyeru pelanggan untuk menerima perubahan, dan mencipta paradigma baharu transformasi digital perindustrian untuk masa hadapan yang lebih hebat.

Di HUAWEI CONNECT 2020, syarikat ICT terkemuka global ini juga menjemput pelanggan dengan pencapaian hebat dalam transformasi digital untuk berkongsi pengalaman mereka.

Chen Jinzu, Pengurus Besar Shenzhen Airport Group, berkata bahawa Lapangan Terbang Shenzhen ialah perintis dalam transformasi digital, menyumbang dalam pembinaan lapangan terbang masyarakat pintar dengan kebijaksanaan dan pengalaman Shenzhen.

Tang Shaojie, Pengurus Besar Shenzhen Metro Group, berkata bahawa sebagai tulang belakang pengangkutan awam, Shenzhen Metro akan membantu penyepaduan stesen-bandar, penggabungan berperingkat tinggi bagi pelbagai mod pengangkutan di seluruh Shenzhen dan wilayah ini, dan pembinaan bersama “Kawasan Teluk Yang Lebih Besar di landasan”, dengan inisiatif bandar pintar.

Sebagai menghargai rakan-rakan kongsi global atas usaha mereka dalam mendorong pertumbuhan perniagaan dan berkongsi kejayaan dalam beberapa tahun kebelakangan ini, Huawei telah memberikan mereka anugerah rakan kongsi cemerlang 2020. Pengiktirafan ini termasuk Rakan Kongsi Saluran Global Cemerlang, Rakan Kongsi Strategik Global Cemerlang, Pengedar Global Cemerlang, Rakan Kongsi Penyelesaian Industri Global Cemerlang, Rakan Kongsi Ekosistem Bakat Global Cemerlang, dan Rakan Kongsi Saluran AWAN HUAWEI Cemerlang. Sementara itu, Huawei telah mengumumkan pengisytiharan ekosistem industri, iaitu untuk berinovasi dan bersama-sama berkembang untuk kejayaan bersama di masa hadapan.

HUAWEI CONNECT 2020 ialah acara utama tahunan yang dihoskan oleh Huawei untuk industri ICT global, dan diadakan di Shanghai dari 23 hingga 26 September 2020. HUAWEI CONNECT ialah platform terbuka yang direka untuk membantu pelanggan dan rakan kongsi menavigasi perubahan, berkongsi pengalaman, dan bekerjasama untuk mencipta nilai baharu. Pada acara tahun ini, kami akan meneroka trend dan peluang dalam pendigitalan industri; mempamerkan teknologi, produk dan penyelesaian ICT yang maju; memberikan anda pandangan orang dalam mengenai hasil inovasi bersama; dan berkongsi amalan terbaik dalam transformasi digital. Matlamat utama kami ialah untuk membina ekosistem industri yang terbuka dan kukuh yang akan memberi faedah kepada semua pihak berkepentingan dan mencipta nilai baharu untuk semua industri. Untuk maklumat lebih lanjut, sila kunjungi:

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment


Hari Pertama Penjualan OPPO F5 Lebih Hangat Dengan Eric Chou

Pada awal bulan ini, OPPO F5 telah dilancarkan secara rasmi di Malaysia. Ia adalah sebuah telefon pintar terbaru oleh OPPO yang menampilkan rekaan serba baharu dengan teknologi kamera selfie yang canggih.

Orang ramai dilihat berpusu-pusu membanjiri ruang legar untuk melihat dengan lebih dekat penyanyi popular ini dalam masa yang sama mengambil kesempatan membeli OPPO F5. Dikatakan, 50 pelanggan yang terawal membuat pembelian menerima tandatangan serta berpeluang berswafoto bersama Eric Chou.

OPPO juga turut mengumumkan bahawa mereka kini sedang bekerjasama dengan Arena of Valor iaitu sebuah permainan mudah alih dalam tujuan pemasaran.

OPPO F5 adalah sebuah peranti yang memiliki paparan hampir penuh 18:9 bersaiz 6 inci. Skrin FHD+ ini bukan sahaja cantik untuk dilihat malahan, ciri Facial Unlock turut disediakan untuk mengakses peranti tanpa pengesahan cap jari.

Bagi yang gemarkan swafoto, kamera depan OPPO F5 kini lebih pintar dengan adanya ciri terbaru AI Beauty. Ia akan memastikan gambar rakaman lebih natural walaupun berada dalam persekitaran yang gelap.

OPPO F5 kini boleh didapati di kedai-kedai sah OPPO atau gedung beli-belah atas talian Lazada, Shopee, dan 11street pada harga RM1,289. Manakala Celcom dan SenHeng pula menawarkan pelan bayaran ansuran.


Huawei Malaysia menawarkan warna Greenery dan Dazzling Blue pada siri Huawei P10

Barisan peranti Huawei P10 tidak lengkap jika warna baharu tidak diperkenalkan di Malaysia. Keunikan warna Greenery dan Dazzling Blue ini lebih menyerlah dan menonjol sekaligus boleh dicam dari jauh siri P terbaru keluaran Huawei ini.

Proses Hyper-Diamond Cut juga merupakan pertama kali digunakan dalam industri pembuatan dikenali sebagai Pantone. Proses pembuatan ini menghasilkan kemasan dan tekstur yang tidak licin tanpa meninggalkan kesan cap jari serta tidak comot. Warna ini mula menerjah ke pasaran Malaysia mulai 5 Mei depan serentak dengan tarikh pelancaran Samsung Galaxy S8 di Malaysia.

Selain itu, kejuruteraan penggambaran Huawei P10 ini turut mendapat kerjasama dengan jenama kamera professional terkemuka dunia iaitu Leica. Harga yang ditawarkan untuk model P10 adalah RM2,499.


HUAWEI Nova 5T Buat Kemunculan Sulung Global Di Acara KL Fashion Week 2019!

Mengejut dan terkejut! HUAWEI hari ini berkongsi berita gembira apabila mengumumkan bahawa peranti terbaru mereka iaitu HUAWEI Nova 5T bakal membuat kemunculan sulung secara global di acara KL Fashion Week 2019 – dijadualkan berlangsung pada 25 Ogos 2019, jam 10.30 bertempat di Pavillion, Kuala Lumpur.

Haaa…Teringin jadi yang terawal menyaksikan HUAWEI Nova 5T secara live? Inilah peluang korang! Bersempena meraikan kedatangan peranti ini, HUAWEI menganjurkan peraduan fotografi, HUAWEI #novaOOTD – menawarkan peluang kepada pemenang bertuah untuk mendapatkan akses ke acara KL Fashion Week 2019. Peraduan bemula HARI INI – 22 Ogos 2019.

Cara Sertai:

Langkah 1 : Ambil gambar OOTD dengan pakaian dan gaya paling menarik

Langkah 2 : Muat naik di Facebook atau Instagram & sertakan hashtag : #WeAreNova, # novaOOTD & @huaweimobilemy

Mudahkan? Tunggu apa lagi? Jangan lepaskan peluang keemasan ini. Persiapkan diri & OOTD cantik-cantik! Goodluck gais! Maklumat lanjut, layari HUAWEI Mobile!


SmartKem, Inc. Memperoleh $24.6 Juta dan Menyelesaikan Pengambilalihan Berbalik

Peneraju dalam pembangunan bahan semikonduktor organik generasi baharu untuk pembuatan barangan elektronik fleksibel, dengan jayanya memuktamadkan pengambilalihan dan menyelesaikan pembiayaan

MANCHESTER, England, 24 Februari 2021 /PRNewswire/ — SmartKem, Inc. (Syarikat), perintis pembangunan bahan dan proses yang digunakan untuk menghasilkan bahan semikonduktor organik bagi pembuatan peralatan elektronik fleksibel, hari ini mengumumkan penyelesaian pembiayaan pelaburan swasta bernilai $24.6 juta. Sebelum pembiayaan tersebut, SmartKem Limited (SmartKem) menyelesaikan transaksi pengambilalihan berbalik dengan Parasol Investments Corporation (Parasol), sebuah perbadanan Delaware awam, yang menjadikan SmartKem anak syarikat milik penuh Parasol. Selepas pengambilalihan tersebut, Parasol menukar namanya kepada SmartKem, Inc. dan akan meneruskan perniagaan bersejarah SmartKem. Para pengarah SmartKem iaitu Ian Jenks, Robert Bahns, Dr. Simon King, Klaas de Boer dan Barbra Keck, dilantik sebagai Pengarah Syarikat. Ian Jenks dilantik sebagai Ketua Pegawai Eksekutif manakala Robert Bahns menjadi Ketua Pegawai Kewangan Syarikat tersebut.

Ian Jenks, Ketua Pegawai Eksekutif berkata, “Kejayaan pembiayaan ini mengatasi jangkaan kami dan kami percaya ia juga menunjukkan keyakinan pelabur terhadap SmartKem, teknologi, produk, daya tarikan pelanggan semasa serta peluang pasaran kami. Pembiayaan ini membolehkan kami terus meningkatkan rangkaian pengeluaran dakwat truFLEX®, Alat Automasi Reka Bentuk Elektrik serta memperluas Perkhidmatan Pembuatan Asas kami.”

Teknologi truFLEX® SmartKem mendeposit dakwat organik ke atas substrat pada suhu serendah 80°C, membolehkan pengeluar memanfaatkan pelbagai jenis substrat plastik yang fleksibel dengan kos yang rendah menggunakan peralatan dan infrastruktur standard industri sedia ada. Rangkaian transistor SmartKem adalah fleksibel, boleh dilentur, sesuai dipakai dan ringan serta boleh digunakan dalam beberapa aplikasi yang berbeza, termasuk paparan telefon pintar boleh dilentur, komputer riba boleh dilipat, lampu belakang TV, paparan automotif melengkung, paparan e-Kertas berwarna, item boleh dipakai, cap jari dan pengesan sinar-X serta biosensor bercetak.

GP Nurmenari, Inc. (seperti yang dinasihati oleh Intuitive Venture Partners) bertindak sebagai ejen pelaburan eksklusif untuk pelaburan swasta ini. Montrose Capital Partners merupakan penaja untuk transaksi tersebut.

Sekuriti yang dikeluarkan dalam pengambilalihan dan dijual dalam pelaburan swasta ini tidak didaftarkan di bawah Akta Sekuriti 1933 dan tidak boleh dijual semula kerana tiada pendaftaran atau pengecualian pendaftaran di bawah Akta tersebut.

Siaran akhbar ini bukan merupakan tawaran untuk menjual atau pengumpanan tawaran untuk pembelian sekuriti dan tidak ada penjualan sekuriti ini di bawah mana-mana bidang kuasa yang menjadikan penawaran, pengumpanan atau penjualan ini tidak sah sebelum pendaftaran atau kelayakan di bawah undang-undang sekuriti dalam mana-mana bidang kuasa tersebut.

SmartKem ialah peneraju global Bahan Organik Penggunaan Khusus untuk papan litar transistor filem nipis organik (OTFT) yang serasi dengan keluaran standard industri. SmartKem memberi tumpuan kepada reka bentuk, pembangunan, perindustrian dan pemindahan teknologi bersuhu rendah, yang didepositkan dengan penyelesaian semikonduktor organik untuk papan litar transistor .

Semua pernyataan dalam siaran akhbar ini yang bukan pernyataan masa lalu, adalah pernyataan berpandangan ke hadapan, antaranya termasuk pernyataan yang berkaitan dengan harapan Syarikat tentang kedudukan dan peluang pasarannya, harapan dan perancangan tentang pembangunan produk, pembuatan dan penjualan serta hubungan dengan rakan kongsi dan para pelabur. Pernyataan ini bukan merupakan fakta masa lalu, sebaliknya adalah berdasarkan jangkaan semasa, anggaran dan unjuran SmartKem Inc. tentang perniagaan, operasi dan faktor lain yang serupa atau berkaitan. Perkataan seperti “mungkin,” “akan,” “boleh,” “harus,” “menjangka,” “meramal,” “berpotensi,” “meneruskan,” “mengharap,” “berhasrat,” “merancang,” “mempercayai,” “menganggar” dan ungkapan lain yang serupa, digunakan sebagai identifikasi pernyataan berpandangan ke hadapan ini, walaupun tidak semua pernyataan berpandangan ke hadapan mengandungi ungkapan ini. Anda tidak seharusnya terlalu bergantung kepada pernyataan berpandangan ke hadapan kerana ia melibatkan risiko yang diketahui dan tidak diketahui, ketidakpastian dan andaian yang sukar atau mustahil untuk diramalkan dan dalam sesetengah kes, ia adalah di luar kawalan Syarikat. Keputusan sebenar mungkin berbeza secara material daripada pernyataan berpandangan ke hadapan yang terhasil daripada beberapa faktor, termasuk yang dijelaskan dalam pemfailan Syarikat dengan Suruhanjaya Sekuriti dan Bursa Saham. Syarikat tidak bertanggungjawab untuk menyemak semula atau mengemas kini maklumat dalam siaran ini untuk menggambarkan peristiwa atau keadaan pada masa hadapan, walaupun maklumat baharu tersedia.

Keywords: Banking/Financial Service Computer/Electronics Semiconductors Accounting news, issues Acquisitions, mergers, takeovers Financing agreements


HP ENVY x360 13 – Beri Pengalaman ‘Berkelas’ Dengan Reka Bentuk Boleh Diubah Suai

HP kini nampaknya telah mula memperkenalkan satu demi satu produk baharu mereka ke pasaran tempatan. Kali ini, pihak HP Malaysia memperkenalkan komputer riba yang dikuasai oleh pemproses AMD Ryzen™ dan Radeon™ Vega Graphics 1, iaitu HP ENVY x360 13.

HP ENVY x360 13 merupakan computer riba yang hadir dengan skrin 13 inci, memaparkan semua HP Command Center yang mengoptimumkan prestasi sistem bunyi kipas dan suhu dengan teknologi CoolSense, malah juga melengkapkan barisan penyokong kelajuan Gigabit WiFi yang menyediakan sambungan internet pantas untuk memudahkan pengguna melayari aplikasi streaming tanpa gangguan.

Ternyata, komputer riba ini memberikan anda kebebasan untuk ke mana-mana sahaja anda berada! Pada masa sama, HP turut menawarkan HP 14 notebooks yang dikuasai oleh pemproses AMD Ryzen dengan jangka hayat bateri sehingga 14 jam.

Harga bagi HP ENVY x360 13 bermula daripada RM3,207 dan boleh didapati di seluruh HP Online Store dan pengedar HP yang berdaftar di Malaysia, setiap pembelian HP ENVY X360 13 layak menebus HP Sprocket photo pencetak bernilai RM490 sehingga 19 September 2018. Bukan itu sahaja, setiap pembelian notebook HP 14 juga boleh menebus HP Z5000 Bluetooth Mouse yang bernilai RM129. Maklumat lanjut, sila layari laman rasmi HP Malaysia.